Wax Ka Bedelka Xeerka Ururada Siyaasada Iyo Axsaabta Oo Todoba Sanadood Ka Hor Golaha Guurtida Somaliland Laaleen Oo Mar Kale La Horkeenay, Asbaabibihii Ay Xiligaa Cuskadeen Iyo Baaqa Madaxweyne Siilaanyo | Araweelo News Network (Archive) -\nHargeysa(ANN) Madaxweynaha Somaliland Axmed Maxamed Maxamuud ayaa fadhi aan caadi ahayn oo deg deg ah ugu yeedhay inay isugu yimaadaan maalinta Sabtida 7August 2011. Kadib markii ay todobaadkan galeen fasaxa Bisha Ramadaan ee barakaysan. Qoraalka uu madaxweynuhu kaga dalbaday\ninay kulan deg deg ah isugu yimaadaan oo uu shalay soo saaray, waxa uu ku sheegay inay golaha guurtidu kulankooda deg deg ah waajibkooda dastuuriga ah kaga gutaan xeerka axsaabta iyo Ururada siyaasada ee L/R 14 200, kaas oo golaha wakiiladu wax ka bedel ku sameeyeen dhowaan, isla markaana u gudbiyeen golahaa, iyagoo soo jeedintooda ku xusay in dib loo furo Ururada siyaasada iyo axsaabta.\nMadaxweyne Siilaanyo ayaa dalabkiisa ku sababeeyay kadib markii ay deeq bixiyayaasha iyo komishanka doorashooyinku u arkeen fasaxaa mid dabar ku ah nidaanka geedi socodka doorashooyinka ee Somaliland, maadaama uu golahaa hor yaal wax ka bedelka xeerka axsaabta iyo Ururada siyaasada oo golahaa hor yaal, isla markaana loo baahan yahay inay go’aan ka gaadhaan.\nDhinaca kale soo jeedinta wax ka bedelka Xeer L/R 14 oo dhowaan golaha wakiiladu guda galeen dood ku saabsan wax ka bedel iyo kaabis lagu sameeyay, iyadoo Mudanayaasha golaha wakiiladu dood ay ka yeesheen ka dib u codeeyay xeerkaa in dib loo furo uraradii siyaasada iyo axsaabta tobankii sanadoodba mar.\nHase yeeshee waxa soo jeedinta dib u furista Ururada siyaasada iyo axsaabta oo muran iyo khilaaf sharci oo soo noqnoqday, taas oo hada soo jeedintaa golaha wakiilada ee wax ka bedelka xeerkaa lagu sameeyay hortaal golaha guurtida oo la filayo inay go,aan ka qaataan.\nIyadoo soo jeedin wax ka bedel iyo kaabis 2005 lagu sameeyay xeerkaa ururada iyo axsaabta siyaasada oo golihii hore ee kan ka horeeyay ansixiyeen, balse ay golaha guurtidu waxba kama jiraan ka dhigeen.\nGo”aan golaha Guurtida Somaliland soo saaray 5/4/2005. Kadib dood adag oo ay mudanaayshu ka yeesheen mooshin ku saabsan wax ka bedel lagu sameeyay xeer L/R 14 oo nuxurkiisu in dib loo furo Urarada Siyaasada iyo Axsaabta, kaas oo golahii wakiilada ee nidaam beeleedkii xilgaa u danbeeyay u gudbiyeen. Kadib markii muran ka dhashay xeerka doorashooyinka golaha wakiilada oo waqtigaa dib u dhac badani ku yimi, isla markaana golihii xilgaa oo ujeedadooda ugu weyni ahayd inay jawaab uga dhigaan doodii xiligaa ee sadexda xisbi ku dhaliilayeen golaha wakiilada inay doonayaan inay sii fadhiyaan kuraasta, balse aanay doonayn in la sameeyo xeerkii doorashada ee golahaa, kaas oo markii ay labada gole ansixiyeen loo gudbiyay Maxkamadda Sare ee Somaliland, iyadoo xukuumaddii Madaxweynihii hore u gudbisay ku guulaysatay in laga saaro xeerkaa doorashada waxyaabo ay sheegeen inay ka hor imanayaan dastuurka dalka oo ay dabar ku noqonayaan doorashada.\nGolayaasha wakiilada iyo Guurtida ayaa dib loogu soo celiyay xeerkaa oo Maxkamadda sare ee dastuuriga ahi tir tirtay. Laakiin soo jeedintaa ka dib waxay golaha wakiiladu u gudbiyeen golaha Guurtida xeer L/R 14 si dib loogu furo Ururada siyaasada, balse mooshinkaa ay golahii wakiilada ee xiligaa gudbiyeen golaha Guurtida .\nHase yeeshee Lifaaqaa wax ka bedelka xeer L/R 14 ee xanbaarsanaa in dib loo furo Ururada siyaasada ama, xisbiyada waxa ka dooday 40 mudane oo ka tirsan golaha Guurtida Somaliland, kuwaas oo nuxurka doodoodu isugu soo ururtay inaan wax ka bedelka xeerkaa lagu dhisay wax faa”ido ah u lahayn qaranka oo soo kordhinay keliya dib u dhac iyo khilaaf siyaasadeed mooyee, isla markaana Xeer L/R 14 ee 2000. Uu soo baxay xili aan cidna Urur siyaasadeed iyo xisbi toona isugu tegin.\nGo”aanka xilgaa 5/4/2005, kasoo baxay golaha Guurtida Somaliland oo shebekada Araweelonews soo ururisay ayaa nuxur ahaan u qornaa sidan:-“waxa jirtay fekred odhanaysa waxa loo baahanyahay in la ansixiyo wax ka bedelkaa si looga baxo koobnaanta waqti kastana doorashada dawladaha hoose loo helo Ururo cusub oo ay tartaamaan, ama kuwii hore oo xejista fekredaa oo aad u yar ma nqon karto mid meel mar ah.\nSidaa awgeed 40 ayaa doodaa wax ka bedelka xeer L/R 14 ee dib u furusahada Ururada siyaasada iyo Xisbiyada ka qaybqaatay, waxayna 61 Mudane oo golaha guurtida ah ayaa ugu danbayntii diiday in la ansixiyo wax ka bedelkaa oo dib loo furo Ururadii siyaasada iyo axsaabta qaranka.\nWaxaana ogolaaday hal mudane ayaa ogolaaday in la ansixiyo wax ka bedelka golaha wakiiladu usoo gudbiyeen Guurtida ee Xeer L/R ee 2000. Iyadoo aanu codayn gudoomiyuhu, mana jirin cid ka aamustay.\nGolaha guurtida ayaa u cuskaday go’aanka ay ku laaleen gebi ahaanba wax ka bedelka Xeerkaa dhawr qodob oo ay go’aankooda ku cadeeyeen, kuwaas oo ahaa sidan:-\n1- wuxuu horseedayaa oo abuurayaa khal khal iyo khilaaf siyaasadeed, nabadgelyo daro hor leh oo nqon doonta mid joogto ah. Aakhirkana sababi kara in afar walba si qabiil u samaystaan Urur dibna loogu noqonayo burburkii Soomaali halkaa dhigay.\n2. wuxuu horseedayaa koritaan la’aan axsaabta qaranka ah.\n3. wuxuu burburinayaa tartankii iyo dedaalkii ay kusoo abuurmeen axsaabta qaranku.\n4.wuxuu noqday soo jeedin leh dano gaar ah, maadaama la sameeyay xeer L/R 2000, iyadoon cidna sheeganayn Urur iyo xisbi toona.\n5. wax ka bedelku wuxuu baalmarsan yahay hanaankii siyaasadeed ee dalka oo ku cad distoorka .\n6. nuxur ahaan wuxuu xubnahaa ula muuqday in aanu ahayn munaasib wax ka bedelkani asbaabta loo cuskadayna aanay ahayn mid macquul ah oo lagu qanci karo . “ ayaa lagu yidhi go’aankaa golaha Guurtida oo aan wax saxeex ahi ka muuqan, balse lagu xardhay magaca Gudoomiyaha Golaha Guurtida Saleebaan Maxamuud Aadan.”\nMaadaama golaha guurtidu shan sannadood ka hor waxba kama jiraan ka dhigeen soo jeedin wax ka bedel sidan oo kale golihii wakiilada ee ay iyagu bedeleen golaha wakiilada ee maanta oo iyaguna wax ka bedel ku sameeyay xeerkaa, kuwaas oo meel mariyay in dib ,loo furo uraradii siyaasadeed iyo axsaabtii, balse ay golaha guurtidu laaleen xiligaa. Laakiin lama garanayo inay golaha guurtidu laali doonaan sidii ay horeba u laaleen todoba sanadood ka hor iyo inay meel marin doonaan wax ka bedelka iyo kaabista xeerkaa L/R 14 ee 2000. Laakiin waxa la eegayaa jawaabta ay golaha guurtidu ka bixiyaan wax ka bedelka iyo kaabista xeerkaa hor yaala oo ah kii ay hore u diideen 61 mudane oo golaha guurtida ah.


QM oo ka walaacsan Xaaladda Muqdisho iyo rabshadaha bilowday | Allbalcad Online\nHome WARARKA QM oo ka walaacsan Xaaladda Muqdisho iyo rabshadaha bilowday\nQM oo ka walaacsan Xaaladda Muqdisho iyo rabshadaha bilowday\nQaramada Midoobey ayaa ku baaqday in si deg deg ah loo xoojiyo isku dhacyada ka socda Muqdisho ee saacaddihii lasoo dhaafay ka dib markii ishoristaag lagu sameeyay shacabka banaanbaxa ka dhigaayay Muqdisho ee kasoo horjeeday dowladdii waqtigeedu dhamaaday.\nWaxa ay sidoo kale ku baaqday in la isku yimaado shir deg deg ah oo looga hadlaay xaaladda hadda taagan.\nBahda Qaramada Midoobay ee Soomaaliya waxa ay aad uga walaacsan tahay iska horimaadyadii hubeysnaa ee Muqdisho ka dhaca xalay iyo saakay oo jimco ah, waxa ayna ugu baaqeysaa deganaan iyo is xakameyn dhinacyada ay khuseyso, waxa ayna boorrineysaa in ay furnaato waddada wadahadalka si loo yareeyo xiisadaha.\nWaxa ay muujinayaan isku dhacyada ka dhacay caasimadda sida loogu baahan yahay in degdeg loogu qabto kulan ay isugu yimaadaan Madaxda Dowlada Federaalka iyo kuwa Dowladaha xubnaha ka ah Dowlada Federaalka si ay heshiis siyaasadeed uga gaaraan hirgalinta qaabkii doorasho ee 17-kii Sebteembar.\nPrevious articleRa’iisul wasaare Rooble oo ka hadlay dagaalkii maanta iyo xalay ka dhacay Muqdisho\nNext articleShirkii uu ku baaqay Farmaajo oo baaqday


Wariye Farxaan Suleymaan “Aaad ayay u fiican tahay xaaladdaydu, waana socdaa” – Radio Muqdisho\nXaaladda Caafimaad ee wariye Farxaan Suleymaan Daahir oo ay shalay koox hubeysan ku dhaawaceen degmada Hodon ayaa soo hagaageysa, isagoo wareysi uu siiyay Radio Muqdisho maanta ku sheegay in uu aad u wanaagsan yahay.\n“Caafimaadkaygu aad ayuu u wanaagsan yahay, Gacanta raajo ayaa la saarayaa saakay oo lagu ogaan doonaa, madaxana shalay dhaqaatiirtu waxay ku guuleysteen inay xabadda ka saaraan” ayuu yiri Farxaan.\nRasaasta ayaa uga dhacday wariyeha madaxa, dhabarka , gacanta iyo cajirka, ayadoo laga saakay xabbadihii jirkiisa ku haray. Dhaqaatiirta ayaa sheegay in xaaladdiisa caafimaad ay aad u waanaagsan tahay.\n“Aaad ayay u fiican tahay xaaladdaydu, waan socdaa, suulliga waan galayaa” ayuu si raaciyay Farxaan.\nUrurka saxafiyiinta Qaranka ee NUSOJ ayaa cambaareeyay dhaawaca loo geystay wariye Farxaan SUleymaan Daahir. Farxaan waa wariye iyo sawir qaade ka tirsan Radio Muqdisho.\nDHAGAYSO: Wasiirka amniga gudaha oo su'aalo uga jawaabaya dhagaystayaasha "sawirro"


Author: Dijas Metilar\nAmmaanka ayaa aad loo adkeeyeycabsi laga qabo in si la mid ah dii ay rabshado ka dhacaan dalka. Shir ku saabsan dastuurka cusub ee Soomaaliya oo soo idlaaday iyada oo uu madaxweynuhu ballan qaaday in la dardar gelin doono hannaanka dib-u-eegista.\nQodobka 5aad — Afka Somslia ah 1. Dhanka kale, xiritaanka shirka maanta ayaa Wakiilka Xog-hayaha Qaramada Midoobay ee Soomaaliya Michael Keating ku ammaanay dowladda Soomaaliya dadaalladeeda ku aaddan la-imaatinka jadwal ku dastuurka cusub. Macnaha erayga Rastafari Ras iyo Tafari.\nDadka rumaysan diinta Rastafari waxay aaminsan yihiin Xeyle Salaase inuu abuuri doono aduun cusub si uu wanaaga ugu hogaamiyo aduunka, waxayna u yaqaanaan aduunkaas Zion, caasimadda Zion waxay ku sheegeen inay ku taalo waqooyiga Itoobiya halka la yiraahdo Lalibela, waxayna ugu magac dareen Jurisalaamta Cusub. Gaashaanka dastuurk waxaa ku yaal rurkumo carbeed oo xardhan, lehna shan madax oo dahabi ah oo labada geesba ku yaalliin ay kala qaaran yihiin. Waxaa sidoo kale laga taxadaray qaabka loo xalinayo khilafaadka ka dhasha doorashooyinka, waxaana uu ku tallinayaa dastuurka cusub in la sameeyo maxkamad gaar ah, oo xalisa khilaafaadka doorashooyinka, iyadoo aanan xil loo dhaarin doonin madaxweyne inta cushb xalinayo khilaafka.\nDiin aan ahayn Islaamka laguma faafin karo dalka. Sabtidii waxaa la soo xiray kalfadhigii 7-aad ee baarlamaanka federaalka, waxaa la sheegay in la dhameystirayo cutubyada dhiman sida 5, 6, 7, 8 iyo naad, kadibna guddiga dib u eegista dastuurka ee baarlamaanka iyo guddiga madaxa banaan ee dib u eegista dastuurka ay aadi doonaan gobollada dalka iyadoo ay ku wehlinayaan xildhibaanada gobolkaas ka soo jeeda si shacabka loogala tashado arrimaha dib u eegista dastuurka kadibna waxaa dastuurka lagu soo celin doonaa baarlamaanka si ew walba xildhibaan u ansixiyaan.\nDastuurrka 15aad Sugidda Nabadda iyo Ammaanka Qaranka. Madaxweynaha waxaa uu xilka la wareegay kii. Qodobka aad-Bannaanaanta Xafiiska Madaxweynaha. Qodobka aad-Awooda Madaxweynaha Awoodaha madaxweynaha waa: Cutubka 4aad Waajibaadka Jamhuuriga ah.\nDastuurka cusub, oo ay taageerayaan Madaxweynaha dalka Mwai Kibaki iyo Raisal Wasaaraha Raila Odinga, ayaa waxaa uu si weyn wax uga badalayaa awoodda madaxweynaha, qaabka loo qeybsanayo kheyraadka waddanka, waxaa uuna abuurayaa aqal cusub oo senate-ka iyo dowladdo hoose oo awoodooda la xoojiyey.\nKuwani waa bogag dibedda ah, waxayna ku furmayaan bog cusub. Waxaa ay shuruudda ku dareen in uu ka dhashay qabiillada dalka degan, weli in uu Afrikaan asal ah yahay. Email or Phone Password Forgot account? Nambarada qodobada hoose waxay la socodaan numbarada qodobada baarlamentaariga.\nCutubka 13aad – Hay’adaha Dowlad-Goboleedyada. Qodobka 6aad — Astaanka Qaranka 1. Madaxweyne ku-xigeenka haddii uu geeriyoodo, iscasilo ama xilka laga qaado A fhayeenka Golaha Shacbiga ayaa la wareegaya xilkiisa. Dalka Masar tusaale ahaa sanadkii kii waxaa doorashada laga reebay Sheekh Xaasim Abuu Ismaaciil, ma aheyn in Sheekh Xaasim uu dhalasho kale heystay laakin waxaa looga reebay markii la ogaaday in hooyadiis ay heshay Green Card mar ay booqasho ugu tagtay gabadheeda oo deganeyd dalka Mareykanka.\nBurundi opposes AU calls to withdraw troops in Somalia December 24, Wassiirka la magacaabay haddii uu xubin ka yahay labada Aqal midkood ama uu hayo xil guud ama mid gaara ah, waa in uu iska casilaa kursigiisa 90 casho gudahood kadib markii loo dhaariyo xafiiska 2 Madaxweynuhu marka uu dhisayo Golaha Wasiirrada waa in uu tixgeliyaa qaybaha ay ka kooban tahay bulshada Soomaaliyeed.\nQodobka aad-Bannaanaanta Xafiiska Madaxweynaha 1 Haddii Madaxweynuhu geeriyoodo, iscasilo ama laga qaado xilka, madaxweyne-ku-xigeenka ayaa la wareegaya xilka madaxweynaha. Marka aan hoos ku faahfaahiyo qofka qoray dastuurka Soomaaliya loo diyaarinayo, halka ay cuub jeedo, waxa ay aaminsan tahay, iyo diinteeda markaas ayaa qof walba ogaan karaa xaaraanimada dastuurkaan iyo bahdilka Soomaalida lala damacsanaa mudo dheer.\nQodobka in laga fiirsado u baahan waa 88aad ee shuruudda doorashada madaxweynaha, laakiin inta aan qodobkaas ka hadlin, u fiirso dastuurka qodobkiisa 8aad faqradiisa 3aad oo u qoran: Cutubka 9aad Laanta Fulinta ee Federaalka. Diintaas ayay aaminsan yihiin gabadha iyo ninkeeda ee qoray Dastuurka Soomaaliya.\nCutubka 5aad Dhul, Hanti iyo Degaan. Cutubka 12aad Heerarka kala Duwan ee Shaqaalaha dowladda ee Rayidka. Qodobka 98aad-Xil-ka-qaadista Madaxweynaha 1 Madaxweynaha Jamhuuriyadda waxaa xilka looga qaadi karaa oo keliya marka uu ku xadgudbo dastuurka, ku tagri-falo awooda xafiiska ama uu galo khiyaamo qaran. Maqaamkma Xomalia madaxdu ay ku leedahay qaabdhismeedka federaalka ee Jamhuuriyadda wuxuu ku xusan yahay Cutubka 7-aad ee Dastuurka. Cutubka 14aad Maaliyadda Guud.


`Data File` xWebsiteObjectType `Native Document`]]> `Data File` xWebsiteObjectType `Native Document`]]> `Data File` xWebsiteObjectType `Native Document`]]> `Data File` xWebsiteObjectType `Native Document`]]> Mashruuca Suuqa Dadweynaha ee African Village (Xaafadda Afrika) - City of Minneapolis\nMashruuca Suuqa Dadweynaha ee African Village (Xaafadda Afrika)\nMuuqaalka Goobta Mashruuca\nMagaalada Minneapolis waxa ay jeceshahay in ay goobta baabuurta la dhigto ee Lot A oo magaaladu leedahay u bedesho xarun dhaqan oo cusub. Goobta oo ka kooban 93 meelood oo gaadiidka la dhigto waxa ay ku taalaa 1500 4th St. S. Goobta waa meel u ka dhaco fal dambiyeedka fara badan oo culeyka ku ah nabadgelyada dadweynaha.\nLot A waa meel ku haboon arrintan sababo dhawr ah dartood. Waxa ay u dhaxeysaa laba xarumood oo kuwa tareenka ah, oo ku xiran Minneapolis, St. Paul, Mall of America iyo gegida diyaaradaha. Waxa kale oo ay ku dhow dahay xarunta Jaamacadda Minnesota iyo Jaamacadda Augsburg. Waxaa intaas dheer, Lot A waxa uu bartamaha ugu yaalaa goobo ganacsi oo soo koraya.\nWaxa kale oo magaaladu jeceshahay in ay iibsato dhulka waqooyiga kaga dhegan Lot A oo ay leedahay Degmada Hennepin. Labada\noo wadajira waxa ay masaaxadoodu gaareysaa 93,000 dhudhun oo laba jibaaran ee xaafadda Dhaqanka ee Afrika.\nUjeedada Laga Leeyahay\nHergelinta mashruuca cusub ee African Village waxa uu:\nHoy u noqonayaa suuq dadweyne oo ka kooban dukaamo tafaariiqlayaal ah iyo goobo ganacsi oo u adeega dadka Afrikaanka ah iyo kuwa aan Afrikaanka aheyn.\nHoy u noqonayaa goob loogu talo galay in ay fursado dhaqaale u fidiso ganacsatada cusub iyo kuwa ganacsigoodu korayo si ay u balaariyaan ganacsigooda.\nU soo jiidanaya macaamiil kala duwan Bulshada Ganacsiga Ku Leh Galbeedka Daanta.\nAbuuraya degaan cusub oo hoy u noqda bulshada, oo ay ka mid yihiin guryaha dadku awoodo.\nAfrican Village waa mid qeyb ka ah isku dhafka dhaqaalaha iyo horumarinta gaadiidka ee dhaqamada kala duwan ee Xaafadda Cedar Riverside. Degmada waxaa loo diyaarinayaa mid lagu gaaro hadafka ganacsiga iyo tan bulshada soo haajirtay.\nMashruucani waxa uu faa’iido balaaran u leeyahay ganacsiga ku dhereran wadada sida nalal dheeraad ah ee wadooyinka, nadiifinta qashinka, iyo isaga oo muuqaal u yeelanaya maalgelinta Magaalada Minneapolis.\nHadafka magaaladu ka leedahay mashruucan waxaa ka mid ah:\nHoy u noqdo suuq dadweyne - oo ka kooban goobo ganacsi oo kala duwan oo u adeega dadka Afrikaanka ah iyo kuwa aan Afrikaanka aheyn.\nLoo adeegsado taageerada suuqa dadweynaha isku dhafka guryo dadku awoodo oo la socda sicirka suuqa, xafiisyo, goobo caafimaad, iyo goob lagu qabto barnaamijyada dhalinyarada.\nDhisme ka kooban 10 dabaq ama ka badan dhinac ka mid ah goobta.\nNaqshad guud ahaan loogu talo galay in ay kordhiso dadka u lugeynaya oo bushkuleetiyada ku tagay xarunta Tareenka Cagaaran ee Daanta Galbeed.\nHorumarinta goobaha dadku ku lugeeyo, goobaha dadweynaha iyo goobaha cagaaran.\nIsku xirka goobaha gaadiidka la dhigto ee iminka jira iyo kuwa mustaqbalka.\nTixgelin gaar ah la siiyo waxyaabaha lagu talinayo oo ay ka mid yihiin gobaha gaadiidka la dhigto ee dadweynaha.\nKa Qeyb Gelinta Bulshada\nMarka magaaladu bilowdo mashruuca, waxa aanu ka qeyb gelineynaa dadka degan magaalada, ganacsatada, ururada xaafadaha iyo bulshada daneyneysa.\nQodobada ugu muhiimsan ee Codsiga dadweynaha (RFP) ee ay soo bandhigeen Ururka Ganacsatada ee Daanta Galbeed (West Bank Business Association’s (WBBA) aragtida 2012 ee Lot A iyo qoraalka qorsheynta ee ku lifaaqana RFP.\nUjeedada horumarinta - halbowlaha u ah RFP - ee goobta waxaa lala wadaagayaa WBBA, Iskaashiga Cedar Riverside (CRP) iyo xaafadaha si ay dib\nUgu akhriyaan ugana dhiibtaan ra’yigooda ka hor inta aan dadweynaha loo soo bandhigin.\nKa dib marka ay na soo gaaraan codsiyada dadweynaha, codsiyada dadweynaha waxaa loo gudbinayaa kulanka WBBA, CRP iyo xaafadaha si ay ra’yigooda uga dhiibtaan.\nKooxda loo xilsaaray hirgelinta waxaa waajib ku ah in si joogta ah xiriir ula leeyihiin WBBA, CRP iyo xaafadaha inta lagu jiro marxaladda hirgelinta mashruuca.\nMashruuca African Village waxaa dib u eegaya Gudiga Qorsheynta iyo Gudiga Magaalada.\nXubnaha Gudiga Qorsheynta iyaga oo u dhan waxa ay dib u eegayaan mashruuca ka hor inta aan la ogolaan. Waxaa laga yaabaa in Gudiga Qorsheynta uu soo jeediyo talo ama faalo ka bixiyo horumarinta/dhismaha oo talo soo jeedinta lagu daro mashruuca.\nGudiga Qorsheyntu waxa uu awood u leeyahay in uu ogolaado ama diido qeybo ka mid ah mashruuca (ama xuquuqda) dhismaha ka hor. Haddii uu diido, waxa cidda fulineysa dhismaha racfaan u soo gudbin kartaa Gudiga Magaalada.\nGudiga Horumarinta Dhaqaalaha iyo Sharci Dajinta ee Gudiga Magaalada (EDRS) waxaa laga doonayaa in ogolaadaan mudada iyo qodobada iibka dhulka ee mashruuca.Iibka dhulka waxaa waajib ah in loo qabto dhageysiga dadweynaha si ay codkooda iyo ra’yigooda uga dhiibtaan.\nUgu dambeynta,Gudiga Magaalada oo u dhan waa in uu ogolaadaa mudada\niyo qodobada iibka dhulka si mashruucu u sii socdo.


Wasaaradda Maaliyada Puntland oo sheegtay in qiyaastii $40 milyan oo dakhli ah ay lumisay 2020 coronavirus dartiis - Puntland Mirror Believable Media Website\nHomeSomaliaPuntlandWasaaradda Maaliyada Puntland oo sheegtay in qiyaastii $40 milyan oo dakhli ah ay lumisay 2020 coronavirus dartiis\nJuly 3, 2020 Puntland Mirror Puntland, Somalia 0\nXarunta Wasaaradda Caafimaadka Puntland ee Garoowe. [Sawir Hore]\nGaroowe-(Puntland Mirror) Dowladda Puntland ayaa lumisay ilaa $40 milyan oo dakhli ah intii lagu guda jiray bilihii u horeysay ee sanadkan 2020 coronavirus dartiis, sida ay sheegtay Wasaaradda Maaliyada.\nDakhliga ayaa la filayay in uu ka soo baxo ilo-dakhli oo kala duwan sida garoomada diyaaradaha kuwaasoo aan shaqeyn bilihii u dambeeyay, sida ay wasaaraddu sheegtay.\nWasaaradda ayaa intaas ku dartay in ay xiriir la sameysay haayadaha lacagta adduunka sida Bankiga Adduunka si ay uga caawiyaan is-dhinka dakhliga miisaaniyada.\nMiisaaniyada Puntland ee 2020 oo ay golaha wasiiraddu ansixiyeen bishii December 2019, ayaa lagu qiyaasay $346 milyan, taasoo saddex jibaar ka badan tii 2019 oo ahayd $72 milyan.\nKu dhawaad 60% miisaaniyada Puntland ayaa la sheegay in ay ku baxdo dhanka ammaanka sida mushahaarka ciidamada.\nIlaa toban qof ayaa xanuunka coronavirus ugu geeriyooday gudaha Puntland, sida ay sheegtay Wasaaradda Caafimaadka.\nNovember 23, 2019 Baarlamaanka Puntland oo ansixiyay miisaaniyada 2020


Xog: Email SIR ah oo laga helay musharaxiinta Galmudug (Aqri) - Caasimada Online\nHome Warar Xog: Email SIR ah oo laga helay musharaxiinta Galmudug (Aqri)\nXog: Email SIR ah oo laga helay musharaxiinta Galmudug (Aqri)\nCadaado (Caasimada Online) – Email sir ah oo aay heshay Caasimada Online, ayaa wax ka dhex muuqday dhallinyaro uu han weyn uga jiro in aay qaarna noqdaan xildhibaano qaarna aay isu soo taageen jagada madaxweyne ee Soomaaliya.\nEmail-ada ayaa waxaa sidoo kale la isku dhaafsaday fekrado kala duwan oo ku saabsan dagaalada hadda ka socda magaalada GaalKacyo.\nEmailada ayaa waxaa ka mid ahaa dadka is dhaafsanayay Kamal Daahir Xasan iyo Cabdiraxmaan Cabdishakuur iyagoo kula talinayay qaar ka mid abaanduulayaasha ciidanka Galmudug in aanay gelin wax xabad joojin ah ama heshiis ah inta Galmudug ay ka qabaneyso dhammaan magaalada Gaalkacyo.\nFekradaha emailka la isku weydaarsanayay ayaa waxaa sidoo kale ka dhex muuqday safiirkii hore Soomaaliya u fadhiyay dalka Itoobiya Axmed Cabdisalaan oo isaga ka fekrad duwanaa Kamal iyo Cabdiraxmaan, waxaa uuna soo jeediyay in Puntland si toos loola hadlo oo wada-hadallo lagu dhameeyo.\nWaxa uu sidoo kale ka digay in haddii dagaalku sii xoogeysto uu og yahay in Puntland ay kaashan karto Itoobiya.


Wasiirka Arrimaha Dibadda xukuumadda federaalka ah ayaa wuxuu caddeeyay mowqifka dowladda.\nMUQDISHO, Soomaaliya – Dowladda Federaalka Soomaaliya ayaa waxay ka hadashay warbixintii New York Times ee ku eedeysay Qadar in ay ka dambeyso qarax ka dhacay magaaladda Boosaaso bishii May.\nWarbixinta ayaa sidoo kale sheegeysa in dalkaasi Carbeed uu talaabadaasi u qaado si uu ucuryaami danaha Imaaraadka, maadaama marsada xarunta gobolka Bari ay maamusho shirkad wadankaasi laga leeyahay.\nDooxa oo ka fal-celisay macluumaadkaasi iskana fogeysay ayaa beenisay isha laga soo xigtay xogta oo lagu sheegay ganacsade ku dhow Amiirka Qadar oo cod ka duubay safiirka Qadar u fadhiya Muqdisho oo arrintaasi ka hadlaya.\nAxmed Ciise Cawad, wasiirka arrimaha dibadda Soomaaliya, oo wareysi siiyey Laanta Af Soomaaliga ee VOA-da ayaa wuxuu ku nuux-nuux saday in xukuumadda federaalka ay aaminsan tahay "in aysan waxba ka jirin warbixintaasi".\n"Safiirka Qadar oo xafiiska iigu yimid wuxuu ii caddeeyay in uusan la hadlin qofkaasi, kana hadlin kana shaqeynin arrintaasi," ayuu wasiir Cawad u dhigay hadalkiisa.\nWuxuu intaasi raaciyey: "War-saxaafadeed ay noosoo direen ayay ku sheegeen in aysan ku lug-lahayn dibin-daabo ka dhan ah Soomaaliya, ayna ka shaqeynayaa horumarka iyo nabadda [dalkeena].\nHadalka Cawad ayaa kusoo beegmaya iyadda oo madaxweynaha Puntland, Saciid Cabdullaahi Deni, uu ka codsaday labada gole ee baarlamaanka federaalka in ay baaritaan ku sameeyaan xaqiiqada warkaasi.\nCawad oo wax laga waydiiyay dalabka ka yimid Puntland ayaa ka gaabsaday, balse wuxuu ku cel-celiyey in dowladdu ay "aad ugu qanacsan tahay" sharaxaada ay bixisay dowladda Qadar.\n"Deni wuxuu u hadlay Puntland, anna waxaan kuu sheegayaa mowqifka xukuumada federaalka iyo wasaarada arrimaha dibadda oo ah in aan ku qanacnay in Qadar aysan ka shaqeyn karin waxaasi iyo wax lamid ah," ayuu xusay.\nEedeymaha ayaa kusoo beegmaya iyadda oo wadamada Khaliijka uu khilaaf ka dhaxeeyo, isla markaana Sacuudiga, Imaaraadka iyo wadamo kale ay xayiraad kusoo rogeen Dooxa oo ay la xiriiriyeen "argagixisada".


Khayre: kalsooni buuxda ayaan ku qabnaa in aad noqon doontaan kuwo sharaftii iyo kala dambeyntii Qaranka soo celiya | Xaqiiqa Times - Online Magazine\nHome Wararka Maanta Khayre: kalsooni buuxda ayaan ku qabnaa in aad noqon doontaan kuwo sharaftii...\nKhayre: kalsooni buuxda ayaan ku qabnaa in aad noqon doontaan kuwo sharaftii iyo kala dambeyntii Qaranka soo celiya\nRa’iisul Wasaaraha oo khudbad ka jeediyay munaasabad ka dhacday dugsiga tababarka ee gacanta ay ku hayso dawladda Imaaraadku, ayaa ciidamada ugu hambalyeeyey sida wanaagsan ee ay ugu diyaar garoobeen xoreynta dalka. Waxuuna u sheegay in looga fadhiyo door lixaad leh iney ka qaataan dagaalka Al-Shabaab.\n“Ciidamadani waxay tusaale u yihiin sida ay nooga go’an tahay in aan dalka ka xoreyno kooxaha argagixisada ah, kalsooni buuxda ayaan ku qabnaa in aad noqon doontaan kuwo sharaftii iyo kala dambeyntii qaranka Soomaaliyeed soo celiya. Waxaa la idin kaga fadhiyaa inaad door lixaad leh ka qaadataan ciribtirka Al Shabaab”Ayuu yiri Ra’iisul Wasaare Khayre oo u mahadceliyey dawladda Imaaraadka ee gacanta ku haysay ciidamadani.\nPrevious articleSharciga Maaraynta Maaliyadda oo la hor geeyay Baarlamaanka (Sawiro)\nNext articleAkhriso:Duubadka Qaranka oo war kasoo saaray xaaladda Ammaan ee Soomaaliya


Mareykanka oo ciidamo cusub usoo diraya Soomaaliya | KEYDMEDIA ENGLISH\nNAIROBI, Kenya - Madaxweynaha Mareykanka Joe Biden ayaa saxiixay amar u ogolaanaya millatariga Mareykanka in ay mar kale boqollaal ka mid ah ciidamada hawl-gallada gaarka ah geeyaan gudaha Soomaaliya – taas oo meesha ka saaraysa go’aankii madaxweynihii hore ee Mareykanka Donald J. Trump.\nTrump ayaa bishii Janaayo 2021, maalmo kahor inta uusan ka tegin xafiiska, Soomaaliya ka saaray dhamaan 700 boqol oo ciidan oo joogay gudaha dalka.\nMr. Biden ayaa sidoo kale ogolaaday codsi ka yimid Pentagon-ka Mareynka oo ku saabsan in la beegsado ku dhawaad 12 qof oo lagu tuhunsan yahay inay ka tirsan yihiin hoggaamiyeyaasha Al-Shabaab.\nTan iyo markii Biden uu la wareegay xafiiska Aqalka Cas, duqeymaha cirka ayaa inta badan ku koobnaa kuwa loogu talagalay in lagu difaaco 'ciidamada saaxiibada' ah ee wajahaya khatar degdeg ah, sida uu sheegay sarkaal ka tirsan Pentagon-ka oo la hadlay Wargeyska New York Times.\nKEYDMEDIA ayaa ogaatay in dad badan oo shacab ah ay naftooda ku waayeen duqeymaha Mareykanka ee Droneska, waxaana inta badan AFRICOM sheegtaa inaysan khasaaro rayid ka dhalan howlgalladooda, balse taasi beenowday kadib markii ay hadleen ehelada dhibaniyaasha.\nWasaaradda difaaca Mareykanka ayaa u aragta khatarta Al-Shabaab mid sii xoogeysatay mudadii duqeymaha diyaaradaha maqnaayeen, iyadoo Safiirka Mareykanka uu sheegay in khatarta Kooxdan ay ka xoog badan tahay sidii hore.\nCiidamadaan losoo dirayo Soomaaliya ma ahan kuwa ka qeyb-galaya dagaal toos ah, sida uu sheegay sarkaal sare oo ka tirsan maamulka Biden oo codsaday inaan la magacaabin.\nGo'aanka uu soo saaray Madaxweynaha Mareykanka Biden ayaa dib u soo noolaynaya hawlgal furan oo Maraykan ah, walina ma cada shuruudaha keenista ciidankaan cusub.\nDowladda cusub ee Xasan Sheekh ayaa wali ka jawaabin warbixinta NYTimes.


Dagaal beeleed ka dhacay Berbera - Horseed Media • Somali News\nDecember 29, 2019Somaliland\nDagaal beeleed ka dhacay Berbera\nDagaalkan oo geystay khasaaro dhimasho iyo dhaawac ah ayaa waxaa uu ka dhacay deegaanka Beeyo-dhaadheer oo ku taala duleedka magaalada Berbera ee Soomaaliland,waxaana uu u dhaxeeyey laba maleeshiyo beeleed oo deegaankaas wada dega.\nInta la xaqiijiyey dagaalkaas ayaa waxaa ku geeriyooday hal ruux halka 6 kale ay ku dhaawacmeen, waxaana la sheegay in uu salka ku haayo arrimo la xiriira dhul ku yaalla deegaankaaasi.\nDadka deegaanka qaarkood ayaa waxaa ay sheegeen in xiisad u dhaxeysay Labada maleeshiyo beeleed ay maalmahaan ka taagneyd deegaanka ay ku dagaalameen, isla markaana dagaalkood uu ahaa mid soo laab laabtay.\nMas’uuliyiinta Soomaaliland weli kama hadlin dagaalkaas dhex-marey Labada maleeshiyo beeleed, kaas oo weli saameyntii uu reebay laga dareemayo duleedka Magaalada Berbera.\nWararkii ugu dambeeyey ee saaka naga soo gaaraya Beeyo-dhaadheer ee duleedka Berbera ayaa waxaa ay sheegayaan in weli deegaankaas ay ka taagan tahay xiisad u dhaxeysa Labada beelood, waxana dadka deegaanka ay sheegayaan inay cabsi dareemayaan.


Somaliland: “Heshiiska DP World Wuu Fuliyaa, Arrinka Baarlamaanka Somaliyana Waa Hadal Layska Yidhi’’ Madaxweyne Muse - Wargane News\nHome Somali News Somaliland: “Heshiiska DP World Wuu Fuliyaa, Arrinka Baarlamaanka Somaliyana Waa Hadal Layska...\nMadaxweyne Muse biixi Cabdi ayaa sheegay in heshiiska Somaliland iyo DP World uu fuli doono, isla markaana aanu khusayn codka Baarlamaanka Somalia ee ka dhanka ah heshiiskaa. Madaxweyne Muse Biixi oo Jimcihii shalay isaga iyo xubnihii la socday ay shir jaraa’id ku qabteen xarunta warbaahinta Dubai ee loo yaqaano Dubai Press club, waxa uu sheegay in ay Somaliland tahay dal ka madax bannaan Somalia, qaraarka Baarlamaanka Somaliyana waxa uu ku tilmaamay mid kaftan ama hadal layska yidhi.\nIsaga oo ka hadlayey heshiiska waxa uu carabka ku adkeeyay in Somaliland ay tahay dawlad madaxbannaan iyo waddan dimoqraadi ah. Muse Biixi waxa uu intaa ku daray in heshiiska dalkiisu la saxeexday DP World iyo Imaaraadka Carabta ay fulin doonto xukuumaddiisu. ‘’Waxaan idiin xaqiijinaynaa in aanay Soomaaliya wax saamayn ah ku yeelan doonin heshiiska, gees kasta oo ay ahaataba’’. Ayuu yidhi Madaxweyne Biixi.\nIsaga oo sii wada hadalkiisa waxa kale oo yidhi “waxaan leeyahay taasi waa wax lagu qoslo, xaqna uma laha, in ay fara geliso sida aanu u maamulayno dekeda Berbera’. Isaga oo sii cadaynaya mowqifkiisa waxa uu yidhi ‘’Waxaanu heshiis ku saabsan Dekeda Berbera la saxeexanay DP World iyo Imaaraadka Carabta, annaga oo ah dal madaxbannaan, waxaana fulin doonta dawladayada’’.\nMar uu madaxweynuhu ka hadlayey hawlgalka heshiiska waxa uu sheegay in dekeda haatan la dhisayo, wejigii kowaadna socdo, waxaana la filayaa in lagu dhammeeyo laba sanno gudahood.\nWasiirka Arrimaha Dibadda iyo Iskaashiga Caalamiga ah ee Somaliland, Sacad Cali Shire, oo isna ka hadlay shirkaa jaraa’id ayaa sheegay in Baarlamaanka Soomaaliya aanu lahayn awood sharci ah oo ku saabsan Somaliland, isla markaana aaun u taagnayn dadka Somaliland.\n“Maalgashiga DP World ee dekedda Berbera waa maalgalin horumarineed, taas oo muhiim u ah Somaliland iyo gobolka oo dhan guud ahaan. Somaliland waxay u baahan tahay dhaqaalaha iyo khibradda DP World, Itoobiya waxay u baahan tahay albaab kale oo ka baxsan Jabuuti,” ayuu yidhi Shire.\nHeshiiskan oo saddex geesood ahaa oo la saxeexday horraantii bishan March, Itoobiya waxay heshay 19% saamiga qaybta DP ee Berbera, waxaanay sidaa u yeeleen si ay u ilaaliyaan ganacsigooda maadaama aanay Bad lahayn.\nSacad Cali Shire ayaa sheegay in ay nasiib darro tahay in Baarlamaanka Soomaaliya ay go’aansadeen in ay wakhti ku lumiyaan si ay isugu dayaan in ay joojiyaan heshiiska aan la galay DP World, iyada oo heshiiskani yahay heshiis cid kastaa u baahan tahay, oo xitaa ay ka mid tahay Soomaaliya.\nUgu danbayntii Wasiirka Sacad Cali Shire waxa uu Maalgashiga DP World ee dekedda Berbera uu ku sheegay mid saamayn weyn ku leelanaya Somaliland, oo gacan ka geysan doonaa abuurista shaqooyin. Isla markaana ay ka faa’iidaysan doonaan gobolka oo dhami. Balse waxa uu intaa ku daray in aanu filaynin dhaq-dhaqaaqii ugu dambeeyay ee ay Soomaaliya ku doonaysay in ay isku hortaagto maal-gashiga shisheeye ee Somaliland. Iyada oo ay Somaliland xaq u leedahay in ay soo jiitaan maalgashi shisheeye.\nWafdiga ayaa la kulmay Shaikh Mansour Bin Zayed Al Nahyan, Raiisul Wasaare Ku-Xigeenka iyo Wasiirka Arrimaha Madaxtooyada, waxaanay ka wada hadleen arrimaha ku saabsan ammaanka, socdaalka, ganacsiga, dhaqaalaha iyo bulshada, iyo siyaasadda gobolka.\nMadaxweyne Muse Biixi Cabdi waxa uu sheegay in wafdigiisu ay si wanaagsan uga heleen in labada dhinac ay isku raaceen in ay siii wadaan iskaashigooda dhammaan dhinacyada ay ka wada hadleen oo dhan.


Sidee Loogu Soo Jiidhaa Macaamiisha Warshadaha Hilibka?\nWaqtiga boostada: Sep-20-2020\nMarkii la hagaajiyay heerka nolosha dadka, cuntada hilibka ayaa si tartiib tartiib ah u noqotay qayb muhiim ah oo ka mid ah cuntada dadka. Marka laga soo tago siinta jidhka bini-aadamka heer kul gaar ah, waxay sidoo kale siisaa nafaqooyin muhiim u ah koritaanka iyo horumarka aadanaha iyo ilaalinta caafimaadka. 1. Functi ...Akhri wax dheeraad ah »\nCunto kasta oo aan cilmiyaysneyn waxaa ku jiri kara bakteeriya waxyeelo leh, fayras, dulin, sun iyo kiimiko iyo wasakhda jirka. Marka la barbar dhigo miraha iyo khudradda, hilibka cayriin waxay u badan tahay inuu qaado dulin iyo jeermis, gaar ahaan inuu qaado cudurrada zoonotic iyo parasitic. Sidaa darteed, marka lagu daro xulashada ...Akhri wax dheeraad ah »\nBadbaadada Iyo Aqoonta Caafimaadka Ee Ay Tahay In Ay Ogaato Warshadaha Soo Saara Raashinka\nWarshadaha cuntada, oo ay kujiraan warshada cuntada hilibka, warshada caanaha, warshada miraha iyo sharaabka, warshada miraha iyo khudradda, waxsoosaarka qasacadaysan, keega, khamriga iyo noocyada kale ee soosaarida cuntada, nadiifinta iyo nadiifinta qalabka wax soosaarka iyo tubooyinka, konteynarada, khadadka isku imaatinka , oper ...Akhri wax dheeraad ah »


Sawirka Farshaxanka ee Blackmagic Pocket Camera 6K iyo URSA Mini Pro 4.6K G2 Qabashada Gudaha taxanaha Tilmaaman ee Sun | NAB Show News | 2020 NAB Show Media Partner iyo Soosaaraha NAB Show LIVE\nHome » News » Kamaradaha Shineemadda Blackmagic Pocket 6K iyo URSA Mini Pro 4.6K G2 Qabsashada Taxanaha Sun ee Kacitaanka\nKamaradaha Shineemadda Blackmagic Pocket 6K iyo URSA Mini Pro 4.6K G2 Qabsashada Taxanaha Sun ee Kacitaanka\nFremont, CA - Janaayo 9, 2020 - Blackmagic Design ayaa maanta ku dhawaaqay in shirkadda wax soosaarka ee Echo Bay Media ay adeegsatay Pocket Cinema Camera 6Ks, Pocket Cinema Camera 4K iyo URSA Mini Pro 4.6K G2 si ay u toogtaan taxane-yar-Jabbaan-Canadian-ka ah 'Into the Rising Sun,' kaas oo laga sii daayay CHCH-ga Kanada bishii Diseembar 2019. Echo Bay Media waxay toogtay taxanaha Blackmagic RAW waxayna ku tiirsanayd DaVinci Resolve Studio oo ku saabsanaanta midabaynta.\n“Into the Rising Sun” waxaa la soo saaray iyadoo lala kaashanayo shabakadda JSS ee Japan waxaana lasocda Echo Bay Media Cofounder iyo Soosaaraha Scott Wilson inta uu ku safrayo dhamaan qaybaha yar ee la arkaayo ee Jabaan, sahaminta aagag muuqaal oo kala duwan inta uu saaranyahay mooto. Taxanaha waxaa toogtay oo hagaya Echo Bay Media Cofounder Andre Dupuis wuxuuna u ogolaanayaa daawadayaasha inay la kulmaan yaabka cajiibka ah ee baadiyaha reer Japan.\nMarkii aad dooranaysay qalabka mashruuca, Wilson iyo Dupuis waxay ogaayeen inay u baahan yihiin kaamirooyin fudud oo la qaadi karo, laakiin taasi weli waxay bixisay muuqaalkii ugu wanaagsanaa ee filimka taxanaha ahaa. Iyaga oo isku daraya laba Pocket Cinema Camera 6Ks iyo Pocket Cinema Camera 4K, Wilson iyo kooxdu waxay awoodeen inay qabsadaan daqiiqado gaar ah oo dhaqanka Japan ah iyagoo aan loo diidin.\nWaxaan jecel nahay in lagu dul duulo darbiga sida aan wax u qabanno, waana ay fududaatay sababtoo ah sida ay u mideysan yihiin shaneemada Jeebka. Tusaale ahaan, markaan u soconeyno macbud, iid, ama ku raaxeysana khibrad cunto, waxaan ku tiirsanahay Pocket Cinema Cameras maadaama aysan carqaladeyneynin waqtiga isla markaana wax ku qaban lahayn si dhab ah. Taasi waxay ahayd mid cajiib ah runtiina annaga muhiim noo ah, ”ayuu yidhi Wilson.\nPocket Cinema Camera 6K ayaa sidoo kale siiyay Echo Bay Media qaraarka dheeriga ah ee ay u baahan yihiin. Tani waxay ahayd faa iido weyn markii la toogtay Mootooyinka Masaakiinta gaar ahaan.\nWaxaa jiray waqtiyo markii uu Andre dhinac ka soo laalaadayo minivan waddo weyn ah oo uu saaran yahay Pocket Cinema Camera 6K oo loo yaqaan xasilooni, isagoo igu toogtay mootada. Xaaladahaas, burooyinka iyo buullada ayaa lama huraan ahayn, ”ayuu yidhi Wilson. Si kastaba ha noqotee, sababta oo ah qaraarkii dheeraadka ahaa ee aan helnay markii aan tooganeyn 6K, waxaan si fudud u garaaci karnaa, xasillin karnaa oo aan ku dhameystirnaa tallaalada. Waxay u suuragashay inay socodsiiso xaallad iyo hub.\nDupuis ayaa yidhi, "Raad-raac yar oo kaamaradu leedahay, awood ay ku toogato Blackmagic RAW, iyo 13 joogsi oo kaladuwan oo firfircoon ayaa si buuxda ula shaqeeyey xasilinteena," ayuu yidhi Dupuis. "Waxay noo oggolaatay inaan qabanno durdurno caadi ahaan u baahan kara qaali aad u qaali ah, ujeedo loo dhisay gawaarida kaamerada leh oo wata kamaradaha culus iyo gimbals."\nAwooda lagu toogto Blackmagic RAW waxay cadeysay inay faa iido weyn u leedahay Dupuis iyadoo la qabanayo sawirada qaabka filimka.\n“Marka aan tooganeyno qaab dukumiintiyo ah, waxaan u baahanahay inaan la safrin seddex koob oo muuqaalka sawirada ah. Tani waxay ka dhigan tahay in dirawalku si dhakhso leh u buuxsamo, ”ayuu yidhi Dupuis. Ku safridda adduunka culeys yar iyo tiro ahaanba intii suurtagal ah waa muhiim. Blackmagic RAW wuxuu ina siinayaa dabacsanaantiisa iyo hufnaantiisa, iyadoo bixineysa tayada muuqaalka ugu wanaagsan cabirka ugu yar. ”\nIsku soo duuboo socodka shaqadiisa, Pocket Cinema Camera 4K waxaa loo isticmaalay sidii muuqaalka sawirka habeenkii ee iftiinka eber, sida macbudyo mugdi ah ama socod habeenkii lagu socdo, ama markii kooxdu ay dooneysay inay abuurto darbo leh durdur aad u yar.\nIntaa waxaa u dheer, Dupuis wuxuu u isticmaalay URSA Mini Pro 4.6K G2 sidii goob shaqo oo loogu talagalay waxyaabaha laga hadlayo, sida wareysiyada, sababtuna tahay soo-saareyaasheeda XLR-ga, kontaroolo maqal oo la heli karo, oo lagu dhisay filter-yada ND, iyo laba istaago dheeri ah oo dheellitirka latitude ah. A Pocket Cinema Camera 6K ayaa loo adeegsaday iyadoo lala adeegsanayo URSA Mini Pro 4.6K G2 si looga gudbo toogashada wareysiyada, oo si isdaba joog ah u dhigma.\n"Markii aan lahaa labo joogsi oo dheeri ah oo firfircoon ayaa igu kalifay inaan gaadho URSA Mini Pro 4.6K G2 in ka badan inta aan ahayn," ayuu yidhi Dupuis. Intaa waxaa sii dheer, in laga dhex dhiso miiraayada miirayaasha ND waa ii muhiim aniga, maadaama aan inta badan raadsado inaan ku dhejiyo F Stop gooni ah oo loogu talagalay qotoda dheer ee garoonka oo dhan. Waxaan halkaas ku haystaa xakameyntan oo ah dhuuqa garabka. ”\nDhamaan wax soo saarka, Dupuis iyo shaqaaluhu waxay ku toogteen Blackmagic RAW, iyo midabeeyaha Echo Bay Media Ryan Edwardson ayaa kor u qaaday taxanaha DaVinci Resolve Studio.\n“Markii aad la shaqeyneyso kamarado badan goob iftiin isku dhafan, Blackmagic RAW waxay gacan ka geysaneysaa hubinta isku habboonaanta midabka iyo isku-darka si loo abuuro dareen isku wada mid ah goo gooynta,” ayuu xusay Edwardson. "Laga soo bilaabo dabacsanaanta heerkulka midabka ganaax ee Blackmagic RAW, illaa midabaynta isku dhejinta muuqaalka Image Wipe oo ay weheliso soo-saare karti leh RGB, DaVinci Resolve Studio wuxuu suurtogal ka dhigayaa in lagu daro saxda istuudiyaha si loo socodsiiyo iyo qorista dokumeentiga ee kumbuyuutarrada badan ee shaqada."\nSida dhaxalka ah Blackmagic Design adeegsadayaasha, Echo Bay Media waxay qorsheyneysaa inay sii waddo adeegsiga qalabkeeda hadda jira ee waxsoosaarka soo socda. Waan isticmaalnay Blackmagic Design in kabadan toban sano, weligeed ilaa asalka HD Kamaradaha Shineemadda Blackmagic Pocket. Runtii aad ayaan ugu faraxsanahay sida 'Into the Rising Sun' ay ula soo baxday qalabkii ugu cuslaa uguna sugi weyno inaan bilowno safarkayaga soo socda Blackmagic Design, ”Ayuu ku soo gunaanaday Wilson.\nSawirada alaabada ee Pocket Cinema Camera 6K, Pocket Cinema Camera 4K, URSA Mini Pro 4.6K G2, Blackmagic RAW, DaVinci Resolve Studio, iyo sidoo kale dhammaan kuwa kale Blackmagic Design alaabada, ayaa laga heli karaa www.blackmagicdesign.com/media/images.\nPrevious: Bandhiga Q India wuxuu ka furmay Airtel Xstream\nNext: Blackmagic URSA Mini Pro On Dalxiis Iyadoo Yar oo Isku Duban


Home Opinion Dahabshiil wuu Daryeelay Danyartee Allow Duunyada u daa – W.Q Hamze Khaddar\nSoomaalidu waa dad fahmi waayay ilaa hadda dhibaatada haysata iyo xalkeedaba, waa dad ka ilbixi waayay rubuc qarni cudurka kala dilay ee kala kaxeeyay, waa dad wanaaga jecel laakiin u dhega nugul kooda xun, waa dad qaranimo diiday oo qabiil ku qancay.\nSoomaalidu waa dad aduun weynaha oo idil ay ku balameen in la lumiyo taariikhdooda iyo sooyaalkooda guunka ah waa dad laga dhaadhiciyay xumaanta oo laga masaxay wanaaga waana dadka ugu saamaynta badan dadyawga aduunka ku nool.\nMaanta soomaaliyi waxay maraysaa inay kii wanaaga u gala farta ku fiiqaan xumaana ugu abaal celiyaan oo ay garab siiyaan midaan wuxuu ugu jilan yahay ama ugu filanyahay aanay jirin.\nWaa nasiib daro haysata dadkayga waana ayaan daro u soo hoyatay dalkayga in muwaadinkii magaca soomaali kor u qaaday, danyarta garab siinayay, dad dagaalo kala durkiyeen isku xidhay in ay soomaaliyi kii u dedaalay qabyaalad ugu abaal gudaan oo ay xumaan iyo xiqdi ugu hal celiyaan.\nDahabshiil waa mid ka mida shirkadaha wadaniga ah ee ka hawlgala dalka gudihiisa iyo dibadiisaba waa shirkad magac weyn u soo kordhisay soomaali iyo afrikaba waana shirkad hantideeda gaarka ah u hurta dadka soomaaliyeed meel kasta oo ay joogaan.\nWaa shirkada sababtay inay soomaaliyi isku xidhnaato meel kasta oo ay joogto iskana war hayaan waana shirkada keliya ee maanta international community-gu ay wax u soo mariyaan dadka ku dhaqan dalka iyo maamulada ka jira dalkaba waa shirkad door muhiima ka qaadatay dhaqaalaha soomaalida waana shirkad runtii xus iyo bogaadin ka mudan bulsha weynta soomaaliyeed.\nDad ay ku fogaatay qabyaalad kana xun Hibada ilaahay bixiyay oo la odhan karo waa xaasidiinta dhabta ah ayaa waxay geed dheer iyo mid gaabanba u fuuleen siday u ceebaysan lahaayeen shirkadaa wadaniga ah ee Dahabshiil Haddaba waxaa is weydiin mudan.\niyagu maxay u soo wadaan dalka iyo dadka?\nmaxayse u tarayaan oo ay ugu filan yihiin?\nninka walaalkii u quudhi waayay nolol sidee ayaad u aaminaysaa adigu?\nSu’aalahaas iyo qaar kaloo badan waxaa mudan in ay is weydiiyaan dadka soomaaliyeed ee dunida daafaheeda kala jooga waayo qof walba oo caqli leh wuu fahmayaa waanuu garanayaa jawaabta su’aalahaas waa haduu ka caafimaad qabo cudurka dilaaga ah ee QABYAALAD.\nDahir Calasow waa mid ka mida wax ma tarayaasha, dhuuni qaatayaasha, calooshooda u shaqaystayaasha, ma xishoodayaasha, qabyaaladaystayaasha aan u miidaanka dayin qoraalka iyo hadalka waana Jaajuus ku hagardaameeya shaqadiisa sir doonka ah Shacabka soomaaliyeed.\nInuu soomaali wax taro iska daaye waxaa wuxuu u geystaan la koobi Karin, xog dahsoon oo uu helay ayuu ku lifaaqaa 99 beenood waana dhaqanka runta ah ee shaydaanka iyo inta la shaqaysata waa wiil u tafa xaytay xumaan una bedelay saxaafadii isbaaro lagaga qaado bulsha weynta soomaaliyeed leejo ama baad.\nWaa ninka kor iyo hoosba isugu dayay inuu been abuur wax kaga qaado shirkada wadaniga ah ee Dahabshiil waxaanan arintaa anigu xaqiiqsaday heshiiskii Uganda uu kula galay xaaji max’ed Siciid Dahir Calasow oo ahayd in maal la siiyo isna uu been abuurka joojiyo laakiin arrintaas waxa si toos ah isu hor istaagay Maamulaha guud ee shirkadaha Dahabshiil.\nHaddaba bal aynu eegno sawirka runta ah ee Shirkada Dahabshiil, Shirkada Dahabshiil waa shirkad ka qayb qaadata dhacda kasta oo dalka ka dhacda gudihiisa Shacabka soomaaliyeedna la wadaagta xaaladaha ay la deriska noqdaan mid guud iyo mid gaaraba waana dhaqanka saxda ah ee mulkiilaha Shirkadan ilaahay ku manaystay.\nWaxa ugu danbaysay ee aan hadda qoraalkaygan ku tilmaami karaa waa Qaxoontigii soomaaliyeed ee ka soo cararayay colaadaha ka jira dalka Yemen waa shirkada keliya ee gaadiid u gaar ah ku caawisay qaxoontigaas, Soomaaliyi ma is weydiisay shirkadihii kale ee dhaqaalaha dalka ka ganacsanayay halkay ku danbeeyeen intay colaadinayaan Dahabshiil? Soomaaliyi ma is Weydiisay Xukuumadii Soomaaliyeed iyo maamuladoodii halkay ka baxeen intay wax ka sheegayaan Dahabshiil? Inta samaha laga dul boodayo ee qabyaalad tafta lagu sito lama dareemayo darajada wanaagsan iyo Daacadnimada laakiin waxaa hubaala in ay hagardaamo la kulmi doonaan dadka Xiqdiga iyo Xaasidnimada Aduunyadan korkeeda ku kharibay.\nWaxaan ku soo koobayaa qoraalkaygan Wanaagoo laga tagaa waa Masiibo Hor leh waana wax u baahan in laga waantoobo waayo waa waxyaalaha sababa Cadhada eebe, Soomaaliyi maanta waxay u baahantahay inay fahanto Dhibaatada Qabiilka, waana wakhtigii ay ka gudbi lahaayeen xumaanta iyo ku xumeedaba ilaahayna waxaan ka baryayaa inuu ilaahay soomaali fahansiiyo Wanaaga.\nSomaliland: Challenges and Opportunities of Agriculture Research in Somaliland


Duulimaadyada Dahsoon ee F-117 Nighthawk Stealth Fighter\nBogga ugu weyn » Maqaallada Wararkii Ugu Dambeeyay » Aviation » Duulimaadyada Dahsoon ee F-117 Nighthawk Stealth Fighter\nAviation • Jebinta Wararka Safarka • Wararka Dowladda • News • Dalxiiska • Sirta Safarka • Daalacanayo Hadda • Wararka Mareykanka\nF-117 Dagaal-yahan u Qarsoon Nighthawk\nIn kasta oo diyaaraddii F-117 Nighthawk Stealth Fighter si rasmi ah loogu beddelay diyaaraddii F-22 Raptor, haddana waxay u muuqataa inay weli shaqaynayso, oo loo ekeysiiyay gantaalaha safarka. Xaqiiqdii, taariikhda Nighthawk ma aha qarsoodi.\nAbuuritaanka Nighthawk waxaa si qarsoodi ah loo bilaabay 1975.\nWaxaa markii ugu horreysay la duuliyey sannadkii 1981 -kii, laakiin waxaa lagu qariyay si qarsoodi ah, dadweynahu ma ogeyn diyaaradda ilaa 7 sano kadib.\nKa dib markii hawlgabnimadeeda lagu dhawaaqay tan iyo markii lagu beddelay Raptor, waxay umuuqataa diyaaradu inay kaydsanayd iyada oo isla markaa aan runtii firfircoonayn.\nNighthawk waxaa markii hore loo sameeyay diyaarad weerar ah oo uu sameeyay Lockheed Martin kadib markii laga shaqeeyay farsamada qarsoodiga. Abuuritaankii kii ka horreeyay, diyaaraddii tijaabinta tijaabada ahayd ee lagu magacaabi jiray Have Blue, ayaa si qarsoodi ah loo sameeyay 1975kii.\nSannadkii 1978, F-117A wuxuu galay horumar waxaana markii ugu horreysay la duuliyey 1981. Laakiin dadweynuhu ma oga jiritaankiisa ilaa si rasmi ah loogu dhawaaqay 7 sano ka dib 1988kii.\nIntii u dhaxaysay 1982 iyo 1988, Nighthawk -kii ugu horreeyay waxaa loo dhiibay inuu ahaa diyaaraddii ugu horraysay ee qarsoodi ah ee hawlgalisa ciidanka cirka Mareykanka (USAF). Waxay noqon doontaa mid ka mid ah 59 dayuuradood oo qarsoodi ah oo ay USAF heli doonto ilaa 1990, taasoo noqonaysa tii ugu dambaysay ee abid la keeno.\nCiidanka Cirka Mareykanka ayaa beddelay F-117 oo leh F-22 Raptor ka hor intaan barnaamijka F-22 la baajin 2009. Waxaa lagu beddelay mid ka jaban oo aad u badan F-35 Joint Strike Fighter. Tobankii ugu horreeyey ee 55 diyaaradood oo F-117 ah ayaa hawlgab ahaa December 2006. Xaflad hawlgab oo rasmi ah ayaa ka dhacday Saldhigga Ciidanka Cirka ee Wright-Patterson bishii Maarso 2008.\nLaakiin Nighthawks ma tagin. Waxay ku kaydsan yihiin hangarorada garoon diyaaradeed oo ku yaal Tijaabada Tonopah ee Nevada. 4 -tii Habeenimo ee ugu dambeysay waxay soo gaareen Heerka Tijaabada Abriil 22, 2008. Baalasha iyo dabada ayaa laga saaray si loogu kaydiyo, laakiin diyaaradaha qaarkood si degdeg ah ayaa loogu yeeri karaa duulimaad haddii loo baahdo.\nDhawaan, Ilaalada Qaranka ee Hawada ayaa xaqiijisay in F-117 Nighthawks loo adeegsado tababbarrada tababarka, oo ay ku jirto u adeegidda ku-xigeennada gantaallada socdaalka ee soo socda. Caddayntu waxay muujinaysaa in tababarkan tababarku uu ahaa mid in muddo ah soo jiray. Sababtoo ah diyaaradu waxay u ekaan kartaa ficillada sida gantaalaha dalxiiska, waxay yihiin goob ku habboon jimicsiga difaaca gantaalaha.\nNighthawk ayaa laga yaabaa inay magaceeda heshay maxaa yeelay waxaa loo adeegsadaa oo keliya hawlgallada waqtiga habeenkii. Iyo qarsoodi ahaan, shaki kuma jiro, marka la eego taariikhdeeda iyo xitaa midabkiisa madow, taas oo sahlaysa in lagu dhex milmo cirka habeenka. Laakiin yaa u baahan isku -darka marka aad ka arki karto raadaarka?\nDusha sare iyo astaamaha geeska ee Nighthawk ayaa loo habeeyay si ay uga tarjumaan raadaarka cadaawadda u leh calaamadaha dogobka cidhiidhiga ah, oo laga fogeeyay baaraha radar ee cadowga. Dhammaan albaabada iyo albaabada furitaanka ee diyaaradda waxay leeyihiin ilkaha hore iyo cidhifyada oo ka tarjumaya raadaarka. Dusha sare ee diyaaradda waxaa lagu dahaadhay maaddo raadaar-qaadaysa (RAM). Waxaas oo dhami waxay ka dhigayaan mid aan la arki karin.\nSidoo kale loo yaqaan Frisbee iyo Wobblin 'Goblin, himilada F-117A Nighthawk waa inay dhex gasho bay'adaha halista ah oo ay weeraraan bartilmaameedyada qiimaha sare leh oo leh saxnaan sare. Nighthawk wuxuu ku jiray adeegga hawlgalka Panama, intii lagu jiray Hawlgalkii Desert Storm, Kosovo, Afghanistan, iyo intii lagu jiray Hawlgalkii Xorriyadda Ciraaq.\nDiyaaradaha qarsoon waxaa inta badan lagu dhisay aluminium leh titanium meelaha aagga mishiinka iyo hababka qiiqa.


Soomaalida NFD oo ka cabanaya Tacadiyaadka Ciidamada Kenya.(Warbixin) – Radio Alfurqaan | Xarunta Wararka Sugan\nSoomaalida NFD oo ka cabanaya Tacadiyaadka Ciidamada Kenya.(Warbixin)\nLast updated Nov 5, 2019 1,516 0\nInkastoo si guud, ay dhibaatooyin la kulmayaan Soomaalida ku dhaqan dhulka NFD ee ay Kenyaatigu xooga ku heystaan, hadana waxaa jira dhibaatooyin horleh oo ay la noolyihiin dadka degan xuduud beenaadka.\nWargeyska Washington Post ee kasoo baxa wadanka Maraykanka ayaa daabacay warbixin uu kaga hadlayo dhibaatooyinka ay Soomaalida NFD kala kulmayaan ciidamada Kenya, waxaana wariyaal katirsan wargeysku ay booqdeen deegaanno dhaca xuduud beenaadka.\nKatuula waa deegaan ay Soomaalidu leeyihiin oo soo xiga dhanka xuduud beenaadka, waxaa nawaaxigiisa ka dhaca weeraro ay ciiidamada Xarakada Mujaahidiinta Al-Shabaab la beegsadaan askarta Kenyaatiga ee isaga kala gudbaya NFD.\nDadka deegankaas waxay sheegayaan in mar weliba ay la kulmaan weeraro aargoosi ah oo uga yimaada dhinaca askarta Kenyaatiga, kuwaas oo marka la xanuunjiyo caradooda kala dul dhaca dadka maatida ah ee aan waxba galabsan.\nSida ay sheegayaan dad la hadlay wargeyska, waxay ciidamada Kenyaatigu si gaar ah u beegsadaan dadka Soomaaliyeed, taasi oo muujineysa in isirka Soomaalida ay isku mid yihiin askarta Kenyaatiga.\nWaxay sheegayan dadku iney habeenkii ku seexdaan cabsi iyo wal wal, mar welibana y ka baqdin qabaan iney la kulmaan weeraro uga yimaada ciidamada Kenyaatiga, waxayna taas bedelkeeda sheegyaaan inaaney wax dhibaato kala kulmin ciidamada Xarakada Mujaahidiinta Al-Shabaab ee ka howlgala deegaannadaas.\nMacallin dugsi Qur’aan oo kamid ahaa dadka ku nool deegaanka Katuula, laguna magacaabo Cabdil-Qaadir Cilmi ayay Warbixintu sheegeysaa in ciidamada Kenyaatigu ay habeen madow kala baxeen gurigiisa, kadibna ay toogteen.\nMaxa’ed Cilmi oo adeer u ah macallinka ay ciidamada Kenyaatigu dileen ayaa sheegaya in askarta Kenyaatigu ku kacaan falka ay doonaan, islamarkaana aaney jirin cid is hortaagi karta.\nHooyada dhashey macallinka dugisga Qur’aan,laguna magacaabo Xaliimo Maxamed ayaa sheegeysa inaaney illaa iyo hadda garaneynin sababta rasmiga ah ee keentay in wiilkeeda ay dilaan ciidamada Kenyaatiga.\n“ Weligiisa kama tagin deegaanka, wuxuu ahaa qof wanaagsan, wuxuu ka tagay saddex Xaas iyo caruurtii ay dhaleen” ayay tiri hooyo Xaliimo Max’ed oo ay warbixintu sheegeyso iney aad u murugsaneyd.\nSida ay Warbixintu sheegeyso, ahna xaqiiqda jirta, dowladda Maraykanka waxay taageertaa ciidamada Kenya, waxaana kahor iyo kadib duulaankii ciidamada Kenya kusoo galeen Soomaaliya uu Maraykanku Kenya la garab taagnaa taageero dhan weliba leh.\nHay’adaha sheegta iney u doodaan xuquuqda Aadanaha ayaa ka marqati kacaya in ciidamada Kenyaatigu ay ku kacayaan tacadiyaad ka dhan ah banii Aadamnimada, kuwaas oo si guud u beegsanaya Muslimiinta, gaar ahaan Soomaalida.\nQof ay soo xiganeyso Warbixinta lagu daabacay Washington Post ayaa sheegaya iney jiraan dhalinyaro badan oo Soomaaliyeed oo ku biiray Xarakada Mujaahidiinta Al-Shabaab, kadib markii ay soo bateen tacadiyaadka ciidamada Kenyaatigu u geysanayaan Shacabka Soomaalida.\n“Al-Shabaab waxay weerartaa askarta kenyaatiga, Kenyaatiguna waxay weeraraan dadka shacabka ah ee aan waxba galabsan, waxaa jira dad badan oo hadda ku biiray Al-Shabaab, si ay uga aargutaan ciidamada Kenyaatiga” ayuu yiri Cumar Maxa’ed Ibraahim oo la hadlay wargeyska.\nMa ahan wax soo billowday sanadahan tacadiyaadka iyo dhibaatada ay ciidamada Kenyaatigu ku hayaan Soomaalida kunool dhulka la gumeysto NFD. Waxay Taariikhdu diiwaan gelisay xasuuqyadii Gaarisa Gubaay iyo Wagaala oo dhacay sideetameeyadii, kuwaas oo lagu dilay kumanaan ruux oo Soomaali ah.\nKenya, waxay hadda ciidamo ka joogaan wadanka Soomaaliya, kuwaas oo iyagana dhibaatooyin ku haya dadka Soomaalida, balse waxgarad badan oo Soomaaliyeed ayaa aaminsan in hadda ay jiraan awood Islaami ah oo u taagan u gargaarida iyo u aargudida Shacabka Soomaaliyeed ee ay Shisheeyuhu isugu soo habar wacdeen, awoodaas oo ah Xarakada Mujaahidiinta Al-Shabaab.


Geerida Wiil 15 jir ah oo la raadinayo sababtii ka dambeysay | HalQaran.com\nHome Warar Xiiso Leh Geerida Wiil 15 jir ah oo la raadinayo sababtii ka dambeysay\nLondon (Halqaran.com) – Qoyska Wiil dhallinyaro ah oo Meydkiisa laga helay meel u dhow wado tareen, ayaa waxa ay codsanayaan in macluumaad laga siiyo sababta uu wiilkooda u dhintay.\nAlfie Lowton, oo 15 jir ah ayaa laga helay waddada tareenka ee New Malden, Koonfurta London bilowgii hore ee bishaan.\nShaqaalaha gurmadka deg-dega ah ayaa tagay goobta, iyagoo isku dayay in ay bad baadiyaan nolosha Alfie, balse booliska Kingston ayaa goor dambe xaqiijiyay geerida Mr Alfie.\nBooliska ayaa billaabay baaritaan la xiriira geerida Wiilka 15 jir ah.\n“Waxaa nala soo wacay 6-dii galabnimo maalinnimadii Isniinta 8-Febraayo, si aan u helno warbixin ku saabsan wiil xaalad adag ku jiray oo aan hadli Karin, in kastoo uu helay daddaalkii ugu wanaagsanaa hadana waxaa la xaqiijiyay in uu geeriyooday” sidaas waxaa yiri afhayeen u hadlay booliska Kingston.\nSida laga soo xigtay xubno ka tirsan qoyskiisa, wiilkaan ayaa aaday beer loo nasasho tago, mana uusan soo laaban. Mana jiraan calaamado muujinaya in wiilkan la soo weeraray.\nGeerida Wiil 15 sano jir\nSheekh Shariif oo war ka soo saaray go’aankii Ururka Midowga Afrika


Waxa uu ahaa qaxooti haddana waa wasiir - BBC Somali\nWaxa uu ahaa qaxooti haddana waa wasiir\n9 Luulyo 2015\nValentino Achak Deng "wiilkii lumay" waxa uu ahaa cunug yar, oo cabsi badan, kaas oo markii uu yaraa bilooyin ka carayay dagaaladii soo maray dalka hadda loo yaqaano South Sudan, si dirqi ah ayuuna uga baxsaday.\nWaxa uu ku soo noolaaday xeryo qaxooti oo ku yaala dalalka Itoobiya iyo Kenya, waxa uuna xilligaa helay waxbarashadii ka luntay intii uu ka cararay dagaaladda, kahor inta uusan ugu dambeyn dib u dajin uga helin dalka Maraykanka.\nTaariikhda Mr Deng, waxaa laga qoray buug ciwaankiisu yahay, What is the What (Maxaa maxay tahay) waxaana qoray qoraaga la yiraahdo Dave Eggers.\nMr Deng, waxa uu noqday wasiirka waxbarashada waqooyiga Bahr el-Ghazal, oo ah gobal mid ka mid ah tobanka gobal ee dalka South Sudan, taas oo xoriyadeeda ka qaadatay dalka Sudan bishii July sanadkii 2011-kii.\nMr Deng, ayaa sheegaya in lama filaan ay ku noqotay xilka loo magacaabay, laakiin xaqiiqdii waa wiil aan waxba aheyn oo hadda noqday wasiir xiran dhar aad u qurux badan.\n"Haddii qofka wanaag iyo niyadsami ay ku jirto, wax walba oo wanaagsan waa uu heli karaa," ayuu yiri Mr Deng.\nWaxa uu sheegay in casharka ay nolashu bartay uu yahay in dadka mar walba ay wax baran karaan, si kasta oo ay xaaladdooda u adagtahay, isla markaana ay kori karaan.\nMr Deng ayaa himilo ballaaran u haya caruurta hoos yimaada, waxa uuna sheegay inuu ugu filan yahay tusaale, oo wax walba ay suuragal yihiin.\n"Waxaa cajiib ah in aad aragto caruur dhibaato badan soo martay, haddana qoslaya oo ka gaaray nolosha guulo." ayuu yiri Mr Deng.\nTirtirida kala qeybsanaanta\nMr Deng waxa uu caruur ka keenay Pibor, oo ah meel ay dagaalada dalkaasi saameeyeen, kuna taala cirifka kale ee South Suda. Waa fikir uu rumeysan yahay in looga gudbi karo kala qeybsanaanta gobalada ee bulshooyinka dalkaasi.\nWaxa uu yiri "waxaan rabaa in caruurta waqooyiga Bahr el-Ghazal, ay wax la bartaan caruurta sagaalka gobal ee kale ee dalka South Sudan, ayna ka faa’iideystaan is dhexgalka dhaqanka iyo bey’ada.\nInkasta oo Mr Deng ay caqabada badan horyaalaan, uuna yahay wasiirka gobalka dal aad loogu kala qeybsan yahay siyaasadda, wajahayana dhibaatooyin dhaqaale oo ay ka dhaxleen dagaaladii sokeeye ee ka dhacay dalka South Sudan, ayaa Mr Deng waxa uu leeyahay waxaan la’nahay macalimiin khibrad leh, waxaana taa kasii daran in caruur badan ay buux dhaafinayaan iskuulka.\nCaruurta gobolkaasi ayaa intooda badan geedaha hoostooda wax ku barta, casharadana suuragal ma ahan xilliyada roobabka.\nCaruurta badankood waxa ku adag in ay fahmaan luuqada ingariiska, luuqada rasmiga ah ee South Sudan, gaar ahaan haddii ay ku koreen dalka Sudan ka hor xornimadii, markaa oo luuqada Carabiga ay ahayd tan rasmiha ah.\nWaqooyiga Bahr el-Ghazal, waxa uu ka badbaaday dagaalka ka socday dalka intiisa kale, balse dhibaatooyinka qaran ayaa sameeyay gobolka.\nMr Deng ayaa sheegay in qiimaha maciishadda ay sare u kacday oo macalimiinta aanay ku filneyn mushaaraadka ay qaataan, ardeydana gaajo darteed ay iskuuladda la’aadi la’ yihiin.\nDalal badan oo ku yaala gobolka, sida Rwanda, Uganda iyo Ethiopia waxa ay ka soo kabteen dagaaladii ay soo mareen, Mr Deng waxaa ka dhaadhacsan in dalkiisa uu sidoo kale ka tallaabi karo caqabadahaasi.


Reer galbeedka oo ka gaabsaday u hambalyaynta madaxweyne Putin | Arrimaha Bulshada\nHome News Reer galbeedka oo ka gaabsaday u hambalyaynta madaxweyne Putin\nReer galbeedka oo ka gaabsaday u hambalyaynta madaxweyne Putin\nBulsha:- Hoggaamiyayaasha caalamka ayaa hambalyo u diray madaxweyne Vladimir Putin oo mar kale loo doortay xilka madaxtinnimada, balse madaxda reer galbeedka ay si gaabis ah uga jawaabceliyay guusha Puti\nMadaxweynaha dalka Shiinaha Xi Jinping oo Putin u hambalyeeyay ayaa sheegay in xiriirka dalkiisa ee Ruushka uu gaaray halkii ugu fiicnaa taariikhda.\nRa'iisalwasaaraha dalka Japan Shinzo Abe ayaa u hambalyeeyay Putin. Hogmaaiyaha Jarmalka Chancellor Angela Merkel ayaa lagu wadaa inay Putin u dirto hamblayo.\nMr Putin ayaa helay in ka badan 76% codadka la dhiibtay.\nHogaamiyahii Mucaaradka ee ugu cadcaddaa doorashada Alexei Navalny ayaa laga mamnuucay in uu doorashada ka qeybqaato\nWuxuu isbadel ku sameyn doonaa qaab dhismeedka dowladiisa sida xafiiska ra'iisalwasaaraha.\nHoggaamiyayaasha dalalka Iran, Kazakhstan, Belarus, Venezuela, Bolivia iyo Cuba ayaa ka mid ahaa dalalkii u hambleeyay Putin.\nKhudbadda guusha oo uu ka jeediyay magaaladda Moscow ayaa waxa uu Putin sheegay in natiijada doorashada uu u arko in ay tahay kalsooni la siiyay waxqabadkiisa.\nMadaxwayne Putin ayaa waxba kama jiran ku tilmaamay su'aalaha ku saabsan in uu xilka hayni doono inta cumrigiisa ka dhiman.\nMr Vladimir Putin ayaa dalka Ruushka ka talinayay tan iyo sanadii 1999 oo uu mar ahaa rai'sul wasaare.\nMadaxwayne Putin ayaa waxaa doorashadan kula loolamaysa 7 musharax oo kale.


Komishanka Doorashooyinka Qaranka Oo Bilaabay Diyaargarawga Hawshoodii Iyo Sidii Qalabka Loo Gaadhsiin Lahaa Gobolada Dalka | Araweelo News Network (Archive) -\nKomishanka Doorashooyinka Qaranka Oo Bilaabay Diyaargarawga Hawshoodii Iyo Sidii Qalabka Loo Gaadhsiin Lahaa Gobolada Dalka\nHargeysa (ANN) Guddiga doorashooyinka Somaliland ayaa maanta si rasmiya Gobolada dalka ugu kala diray kaadhadhka cusub ee codbixinta doorashada Madaxtooyada, kuwaas oo lagu bedalayo kaadhadh ay hore u bixiyeen Guddigii hore ee doorashada ee la casilay.\nHawsha dirista kaadhadhka cusub oo saaka si rasmiya uga bilaabantay xarunta dhexe ee Komishanka doorashooyinka Somaliland ee Magaalada Hargeysa, ayaa qaybka ah hawlaha waaweyn ee Gudiga doorashooyinka laga sugayey. Isla markaana waxa baabuur loogu kala raray maanta Goboladda iyo Degmooyinka hoos yimaadda.\n“Maanta waad arkaysaan Gobolada ayaa loo kala rarayaa kaadhadhkii cusbaa ee codbixinta doorashada. Sidaa daraadeed waxaan ku celcelinayaa in qof waliba dhawro anshaxa doorashada, qof kastaana hal cod iyo hal kaadh ayuu xaq u leeyahay ee wax ka badan ha isku dayina inaad qaadataan, nabadgalyada iyo deganaanshahana ilaaliya ayaan leeyahay dadweynaha.” Sidaa waxa yidhi Guddoomiyaha Guddiga doorashooyinka Somaliland Md Ciise Yuusuf Maxamed (Ciise-Xamari) oo maanta u Warbaahinta u waramayay.\nGuddoomiyuhu mar uu ka jawaabayay su’aal laga waydiiyey wakhtiga qaybinta kaadhadhka codaynta oo ay hore ugu mudeeyeen 10-ka Bishan May oo maanta ahayd iyo xilliga la qaybinayo maadaamoo tobankii bisha kaadhadhka rarkoodii la bilaabay halkii in la qaybiyo laga sugayay, waxa uu ku jawaabay oo uu yidhi Guddoomiyuhu. “Saddex iyo tobanka bisha ayaa la bilaabayaa qaybintooda kaadhadhkan, maanta bishu waa 10, markaa sadexdaa cisho ee ka hadhay 13-ka Bishan waxa soconaya daabulka (Rarka) Kaadhadhka cusub.”\nWaxa uu dadweynaha reer Somaliland Guddoomiyaha Doorashooyinku, isla markaana carabka aad ugu adkeeyey, ugana digay, inay isku dayaan qaadashada wax ka badan hal kaadh oo ay hal mar ku codeeyaan. Isaga oo tilmaamay in qof kasta oo muwaadin ahi xaq u leeyahay inuu qaato hal kaadh oo kuwa codaynta doorashada ah, isla markaana halkiisa cod cida uu isagu doorbidayo ugu rido maalinta codaynta doorashada Madaxtooyada ee la filayo inay dalka ka qabsoonto bisha Juun ee foodda inagu soo haysa.


Allgedo.com » Qoysas Kenyan ah oo Wada hadalo kula Jira Al-shabaab sidii loo sii deyn lahaa Lahaystayaal Kenyan ah\nQoysas Kenyan ah oo Wada hadalo kula Jira Al-shabaab sidii loo sii deyn lahaa Lahaystayaal Kenyan ah\nQoysaska shan Kenyaan ah oo gacanta ugu jira Al-Shabaab, ayaa sheegay inay wadaan qorshe ay kula hadlayaan Al-shabaab oo ku aadan wiilashooda oo gacanta ugu jira Al-shabaab, islamarkaana la kulmaya baqdin dhanka nolosha, maadaama horay Al-Shabaab hanjabaad u jeediyeen.\nWargeysyada ka soo baxa dalka Kenya ayaa si weyn wax ugu qorayay warkaan oo ku aadan in qoysaska shan Kenyaan oo Al-shabab haystaan ay damacsan yihiin inay wada hadal la furtaan Al-shabaab si ay u xaqiijiyaan siideynta wiilashooda oo Al-Shabaab in mudo ah gacanta ugu jira.\nWargeyska The Star oo soo xiganaya Andrew Mwangura oo xoghayaha guud ee Midowga maaxiyiinta Kenya, ayaa xaqiijiyay arintaan ku aadan inay jiraan qoysas Kenyaanti ah inay damacsan yihiin inay la xaajoodaan Al-shabaab, maadaama dowlada Kenya dalabaad loo jeediyay ay fuliweysay.\nLama oga qaabka uu u dhacayo wada xaajoodka dhexmari doona Shabaab iyo qoysaska Kenya iyo wuxuu soo kordhin doono.\nHadalkaan ka soo baxay qoysaska Kenyaatiga ee caruurtooda Shabaab ay haystaan ayaa ku soo aadayaa, iyadoo maalin kahor ay ku ekeyd dalabaadkii shabaab ay u jeediyeen Kenya,balse aan waxba kasoo naasa cadaan oo kenya ay ku kacan seertay.\nShabaab ayaa horay markii dalabaadkii ay u dirsadeen Kenya ay ka waayeen waxay qaarijiyeen sida ay sheegeen askari ka tirsan Kenya,kaasi oo dagaal ay ku soo furtaan, balse dowlada Kenya arintaasi ay beenisay islamarkaana Afduub shabaab ay u soo qabsadeen.\nAllgedo News Nairobi/Kenya.


Jadwalka Kala-Bixinta ee Ugu Fiican ee Sifeeya Furitaanka Warshad iyo Warshad | Farshaxanka & Farshaxanka Jesson Flag\nJadwalka Isboortiga Spandex: Si Aad Khafiif U Ahaatid\nKu labisan daboolka miiska tusitaanka ganacsiga, miiskaaga asalka ah iyo kan guud wuxuu umuuqan doonaa gebi ahaanba ka duwan oo caato ah isla markaaba. Dharkaan cajiibka ah wuxuu xooga saarayaa qaabka miiska, gooladaha quruxda badan waxay ku darayaan dareen xarrago kooxda oo dhan. Ma aha oo kaliya miis mar dambe laakiin waa qalab aad u fiican oo loogu talagalay dhiirrigelinta, kaas oo bixiya bandhig xirfadeed iyo nadiif ah oo muuqaal ah. Macaamiishaada suurtogalka ah waxaa hubaal ah inay soo jiidan doonaan qaabkan muujinta gaarka ah.\nWaxaa loo xushay caag laastik ah ikhtiyaarrada\nMuuqaalka fidsan ee dharka ayaa ah sirta ku habboon dhudhunka. Waxaan kuu soo bandhigeynaa noocyada dharka, 180g caaga laastikada, polyester laastikada oo ololka celiya iyo 240g polyester retardant olol, xulashadaada.\nOlol-celin 180g Elasty Polyester\nOlol-celin 240g Elasty Polyester\nDheh “Haa” Miisaaniyadda Saaxiibtinimo & Tayo Sare\nLaga soo bilaabo alaabta ceeriin, sida dharka, khaanadaha iyo hababka daabacaadda, illaa badeecadaha dhammaaday, mid kasta oo ka mid ah geeddi-socodkeenna waxaa loo qabtaa iyadoo la waafajinayo shuruudaha ku habboon deegaanka. Marka waad ku kalsoonaan kartaa nabadgelyada adeegsiga daboolka miiska fidinta ee muuqaalka dhacdada. Sidoo kale, wax lacag ah oo dheeraad ah kama qaadno daabacaadda midabka oo buuxa iyo meelaynta astaan buuxda. Sidaa darteed, markaad soo bandhigto shaashad daabacan oo miis ah oo daabacan oo leh gadaal furan, waxaad si buuxda ugu soo bandhigi kartaa fariintaada miisaaniyad xaddidan.\nLagu hagaajin karo maahan kaliya sawirada laakiin sidoo kale qiyaaso\nDaabacaadda daabacaadda sawirrada gaarka ah ee loogu talagalay adiga, waxaan sidoo kale sameyn karnaa daabacaadda u dhiganta ee miiska bandhigga ee cabbiro gaar ah. Hoos waxaa ku yaal tilmaamaha cabbirka miisaska soo-bandhigga caadiga ah iyo marada miiska. Haddii aadan ka heli karin midka ugu habboon cabbirka foomkan, kaliya noo dhaaf sawir iyo khabiir khibrad leh oo wax soo saar kaa caawinaya dibedda.\n(180g dabacsan Poly)\nG 240g laastik Poly Poly\nS: Immisa midab ayaad u isticmaali kartaa daabacaadda astaanta?\nJ: Waxaan u adeegsanaa CMYK daabacaadda, markaa waxaad u adeegsan kartaa midabbo badan inta aad jeceshahay.\nS: Ma ii samayn kartaa dabool miis jaango'an ah ama miis dabool leh oo laygu rakibay?\nJ: Haa, cabbirka miisaanka caadiga ah ee cabbirka miisaanka waa 6 ′ iyo 8 ′ dukaankeenna, laakiin cabbirka daboolka miiska ama daboolka miiska lagu rakibay ayaa sidoo kale loo habeyn karaa iyadoo loo eegayo cabbirka miiskaaga ama cabbirka shaxankaaga. Haddii aad u baahan tahay cabbirro la qaabeeyey, fadlan la xiriir wakiilladayada adeegga macaamiisha.\nS: Ma dharka ayaa dib u dhigaya?\nJ: Haa, waxaan leenahay caadooyin olol caato ah oo xul ah.\nS: Miyaan ku dhaqi karaa ama ku dhejin karaa daboolka miiska?\nJ: Haa, waad ku nadiifin kartaa oo aad ku simi kartaa maradaada miiska iyadoo lagu dhaqo gacmo lagu maydho oo lagaa shaalo.\nS: Dharku ma libdhi doonaan? Mudo intee le'eg ayuu soconayaa?\nJ: Si looga hortago hoos u dhaca oo loo ilaaliyo xasilloonida midabka, waxaan isticmaalnaa daabacaadda sublimation si loo hubiyo midabka dhakhsaha leh.\nS: Sidee looga fogaadaa ceebta marka aad faafineyso miiska fiditaanka?\nJ: Sababta koowaad ee ceebaynta waa dharka khafiifka ah. Waxaan u isticmaali doonnaa dhar cufan oo gaaraya 180g iyo 240g si aan dhibaatada uga fogaanno.\nDaboolida Miiska Caadiga ah\nKala Bixi Miiska Oo Lagu Daboolayo Logo


Waaheen Media Group » Wasiirka Waxbarashada Somaliland oo Komishanka Doorashooyinka ku Eedeeyey inay khaladaad badan ka sameeyeen Kaadh-bixinta Gobolka Awdal\nBrowse:Home Videos Wasiirka Waxbarashada Somaliland oo Komishanka Doorashooyinka ku Eedeeyey inay khaladaad badan ka sameeyeen Kaadh-bixinta Gobolka Awdal\tWasiirka Waxbarashada Somaliland oo Komishanka Doorashooyinka ku Eedeeyey inay khaladaad badan ka sameeyeen Kaadh-bixinta Gobolka Awdal\nComments Off on Wasiirka Waxbarashada Somaliland oo Komishanka Doorashooyinka ku Eedeeyey inay khaladaad badan ka sameeyeen Kaadh-bixinta Gobolka Awdal\t“waxaanay arrimahani keenayaan siyaasiyan iyo nabad gelyo ahaanba halis.” Wasiirka Waxbarashada\nBorama(Waaheen) Wasiirka Wasaaradda Waxbarashada Somaliland C/laahi Ibraahim Habane (C/laahi Dheere) ayaa Komishanka Doorashooyinka Qaranka ku Eedeeyey maamul xumo la xidhiidha Kaadh-qaybinta Gobolka Awdal, gaar ahaan magaalo madaxda oo uu sheegay goobihii la iska diiwaangaliyey oo ahaa dhawr iyo toban goobood in ay sadex jeer laabeen, isla markaana dadkii jahawareer ka qaadeen goobihii ay u doonan lahaayeen Kaadhadhkooda.\nWasiir C/laahi Dheere Komishana waxa uu ku eedeeyey komishanka inaanay wax wacyigali ah u samaynini dadweynaha, isla markaana aanay soo dhajinin goobaha ay balaadhiyeen dadkii ka qaadan lahaa Kaadhadhka, iyadoo uu sheegay illaa hadana in aan laga hayn Liiska rasmiga ah ee dadka xaqa u yeeshay kaadh qaadashada.\nC/laahi Dheere waxa uu sheegay Komishanka markii ay kala hadleen cabashada Gobolka inay Si dheel dheel ah ugu yidhaahdeen wax kastaa way hagaagsan yihiin, isagoo ku tilmaamay hadalkoodaas mid ay ku qarinayaan dhaliilaha ay sababeen ee ay dadku jahawareerka ka qaadeen.\nWasiir C/laahi Dheere waxa uu hadalkiisa ku sheegay inaany dadweynaha badankoodu tagin goobaha kaadh bixinta, waxaanu ka digay inay arrimahaasi keeni karaan siyaasiyan iyo nabad gelyo ahaanba halis.\nC/laahi Dheere waxa uu tilmaamay Muddada kaadh bixinta in la kordhiyaa inay lagama maarmaan tahay, isla markaana wacyigalinin dadweynaha loo sameeyaana daruuri tahay.\nUgu danbayntii C/laahi Dheere waxa uu dusha ka saaray nidaam xumada ka taagan kaadh qaybinta Borama inay Eedeeda leeyihiin Komishanka Doorashooyinku “Eeduna dadka kama dhaxaysee waxa iska leh Komishanka Doorashooyinka.”


Halkan ka akhriso khudbadii taarikhga ahayd ee madaxweynaha Somaliland ee 18 May 2013 | Somaliland Hargeisa City\nHalkan ka akhriso khudbadii taarikhga ahayd ee madaxweynaha Somaliland ee 18 May 2013\n18 May, 2013 — somaliland1991\nGuud ahaan waxaan dadkayga ku bogaadinayaa gudo iyo dibedba dabaal degga sannad guurada 22aad ee aasaaskii Jamhuuriyadda Somaliland.\nWaxaan Ilaahay uga mahad celinayaa Nabad-gelyada iyo Nimcada uu ina siiyey iyo horumarka uu ina waafajiyey.\nWaddan xor ah, Nabdoon isla markaana Dimuqraadiya.\nWaa waddan ina deeqa oo inagu fillan.\nWaa waddan ay dadkiisu gacmahooda ku dhisteen.\nWaa waddan ay dadkiisu ilaashanayaan.\nWaa waddan ay Dunidu ixtiraamto.\nInay qadiyadeenu gaadho fagarayeyal badan oo aanay hore u gaadhiin.\nInay qadiyadeenu noqoto mid caalamku xog-ogaal intii hore ka badan u yahay maanta.\nInay abuurmaan dalal badan oo danaynaya gogolna u fidiyay wada hadalada Somaliland iyo Somalia.\nInaan faro-galin lagu samayn karin qaranimada JSL wax walbana lagu dhamaysto wada hadal iyo wada xaajood ku dhisan nabad gelyo iyo is ixtiraam.\nWaxaynu kasbanay daneeyayaal cusub oo maalgashi ka bilaabay dhulkeena.\nMahad Eebaa Leh, idina waad mahadsantihiin,,,”\n« Halkan ka daawo muuqaalo qurux badan maalintan taariikhiga ah 18 May 2013\nHalkan ka daawo video maalintii 18 may 2013 ee gooni-isutaagii jamhuuriyadda Somaliland »


Tuesday May 14, 2019 - 13:13:39 in Wararka by Liibaan Jeexoow\nWarar dheeraad ah ayaa kasoo baxaya qarax khasaara badan dhaliyay oo maanta ka dhacay hareeraha madaxtooyada Villa Somalia ee magaalada Muqdisho.\nWar rasmi ah oo kasoo baxay Xarakada Al Shabaab ayay ku sheegatay mas'uuliyadda qarax xooggan oo maanta lagu beegsaday xarunta degmada Wardhiigleey.\nAl Shabaab waxay sheegtay in qaraxa ay ku beegtay waqti xarunta degmada Wardhiigleey ay shir ku lahaayeen mas'uuliyiinta degmada iyo saraakiisha qaabilsan amniga ayna ka arrinsanayeen sidii sare loogu qaadi lahaa howlgallada lagu beegsanayo dadka ku eedeysan dambiyada waxa loogu yeero Argagaxisada, sidoo kale waxaa kulanka qeyb ka ahaa ciidamada loo yaqaan dhar cadde ee Jawaasiista ah.\n"Mujaahidiinta ayaa camaliyad istish-haadi ah ku beegsaday xarunta degmada Wardhiigleey xilli halkaas ay ku shirsanaayeen saraakiisha Murtadiinta waxaana jira khasaara soo gaaray cadowga Alle" ayaa lagu yiri warka kasoo baxay Al Shabaab.\nJugta qaraxa oo laga maqlay inta badan degmooyinka Gobolka Banaadir ayaa yimid xilli ammaanka magaalada Muqdisho ay si aad ah u adkeeyeen ciidamada dowladda iyo kuwa AMISOM.\nQaraxan ka dhacay xarunta degmada Wardhiigleey ayaa muujinaya sida ay xukuumadda Xasan Cali Kheyre ugu fashilantay sugidda ammaanka xarumaheeda waxaana xusid mudan in waddooyinka waaweyn ee magaalada iyo Jidcadayaasha lagu gooyay dhagaxaan shacabkana loo diiday in ay isticmaalaan waddooyinka.


Qiso Aad Iyo Aad Cajiib u ah ‘Waa Sanam Aan Gudihiisa Ku Soo Qariyay Dahab”.. | Hooyga Barbaarinta Qoyska & Wanaaga Bulshada\nQiso Aad Iyo Aad Cajiib u ah ‘Waa Sanam Aan Gudihiisa Ku Soo Qariyay Dahab”..\nPublished: October 30, 2016, 5:42 pm\n(0) Comments Nin Yuhuudi-Ruush ah ayaa ka dhoofayay madaarka Mosco, badhaaha Kastamka ayaa dharkiisa ka soo dhex saaray sanam yar, waxaana uu weydiiyay “ Muxu ahaa waxani “ . Yuhuudiga ayaa ugu jawaabay “ Ha odhan sidaasi, Ninkani waa Lenin , waana hogaamiyihi shuuciyadda khayrka iyo barwaaqada horseeday , waxaan u sitaa inaan ka barakaysto mar kasta oo aanan weligay ilaabin”.\nBaadhaha ayuu hadalkaasi dareen ku reebay waana uu sii daayay isagoo ku yidhi waa sax iska soco.\nMarkii uu ka degay Madaarka Talabiid Ee Israa’iil ayuu haddana baadhihii kastamka dharkiisa ka soo dhex saaray sanamkii yaraa waana uu ku yidhi “ muxu ahaa waxni”.\nRuush–Yuhuudiga ayaa ugu jawaabay “ Miyaanad garanayn, waa Lenin waa denbiilihi weynaa, waana kan Ruushka sababtiis ay u burburtay, waxaan u sitaa inaan wakhti kasta nacdalo oo habaaro“. Baadhaha ayuu hadalkaasi ku sameeyay dareen waana usii daayay.\nMarkii uu gurigiisa tegayna waxa uu sudhay sanamkii yaraa gidaarka qolkiisa . Maalin ayay u timi gabadh uu adeer u yahay waxayna weydiisay sanamkan meesha sudhani muxuu yahay waxaana uu ugu jawaabay\n“ Waa sanam yar oo aan gudihiisa ku soo qariyay 10 kg oo dahab oo aan kastamyada ku soo dhaafiyay iyadoon la iga qaadin wax cashuur ah “ .\nSiyaasadu waa arin keliya oo aad dadka siyaabo kala duwan ugu sharaxayso laakiin waxa muhiim ah in qof kastaa ku qanco sharaxaasi. Sida sadexdan qof ugu qanceen.\n« Warbixinta Ka HoreysayXikmadaha Maanta Kobciye.com Iyo Dhowr Qodob Oo Quseeyo Nolosha Dhalinta Maanta..\tWarbixinta Xigto »Qiso Gaaban Oo Aad U Xikmad Badan “Buugaasii Oo Keliya Ayaanu Wada Leenahay”\tHADAAD ISTICMAASHO FACEBOOK HALKAAN KU REEB FIKIRKAAGA\tLeave a Reply Cancel reply


Baidoa Media Center » Wariye Yuusuf Fareey oo goor dhow lagu dilay Muqdisho.\nWariye Yuusuf Fareey oo goor dhow lagu dilay Muqdisho.\nAugust 12, 2012 - Written by admin - Edited byadmin Allaha u naxariistee waxaa saakay lagu dilay magaalada Muqdisho mid kamid ah wariyayaashii hore oo hadana ka hawlgalayay wasaarada warfaafinta dowlada KMG Soomaaliya.\nMarxuumka la dilay ayaa lagu magacaabi jiray Yuuusf Cali Cismaan ‘’Yusuf Farey’’ waxa uuna xiliga la dilayay uu ku sugnaa gudaha garaash ku yaalo degmada Dharkeenleey ee gobolka Banaadir halkaasoo uu u yaalay gaari uu lahaa islamarkaasna damacsanaa inuu kalasoo baxo.\nAllaha u naxariistee Yuuusf Cali Cismaan ‘’Yusuf Farey’’ ayaa waxaa dilka u geystay nin bistoolad ku hubeysnaa oo gudaha garaashka ugusoo galay islamarkaasna ka baxsaday goobta uu dilka ugu geystay marxuumka.\nDhawaanahaanba waxaa kusoo badanayay magaalada Muqdisho dilalka ka dhanka ah wariyayaasha iyo fanaaniinta.


Taliska AMISOM oo xaqiijiyay in degmada Xudur la wareegeen – Mareeg.com somalia, World News and Opinion.\nTaliska AMISOM oo xaqiijiyay in degmada Xudur la wareegeen\nMareeg.com-Taliska Ciidamada AMISOM ayaa xaqiijiyay in gelinkii dambe ee maanta ciidamadooda iyo kuwa dowladda oo is kaashanaya ay la wareegeen degmada Xudur ee xarunta Gobolka Bakool, kadib dagaalo duleedka degmadaas ka dhacayay saacadihii u dambeeyay.\nWar ka soo baxay AMISOM oo lagu qoray bartooda Twitter-ka ayaa lagu sheegay in ciidamada qalabka sida ee Soomaaliya iyo kuwa AMISOM ee ka socda dalka Itoobiya ay qabsadeen Xudur, xaalada degmadana tahay mid degan.\nInkastoo aanu jirin faah faahin rasmi ah oo ku aadan qasaaraha ka dhashay dagaalada, hadana Al-Shabaab ayaa sheegatay in qaraxyo ay gudaha Xudur kula beegsatay Ciidamada Itoobiya, isla markaana ay qasaare ku gaarsiisay.\nXaalada degmada ayaa caawa degan, waxaana ay ciidamada Itoobiya ay saldhig ka sameysteen gudaha iyo daafaha degmada Xudur, iyadoo xoogagii Al-Shabaab ee ka baxay degmada la sheegay inay aadeen deegaano kale.\nCiidamada Itoobiya ayaa dhaq dhaqaaqyo ciidan oo xoog leh ka wada qeybo ka mid ah Gobolada Koofurta Soomaaliya oo kumanaan ciidamo soo geliyeen, waxaana maalmaha soo socda qorsheynayaan inay duulaan ku qaadaan deegaanada Shabaabka maamulaan.\nDegmada Xudur ayaa sanadkii la soo dhaafay Al-Shabaab dib ula wareegtay, markii ciidamada Itoobiya ay isaga baxeen, waxaana xilligii ay qabsanayeen degmadaas iyo xilligan ay tahay mid kala duwan, maadaama haatan ay ka mid noqdeen howl galka AMISOM.\nMadoobe Nuunow oo loo dhaariyey Madaxweynaha Maamul aan aqoonsi helin


Warbixin :”Dowlada Farmaajo oo lumisay Taageerada dad badan iyo Sababta ka dambeysa | Booqasho News Online - Tabiyaha Wararka Xaqiiqda Ah\nHome Wararka Maanta Warbixin :”Dowlada Farmaajo oo lumisay Taageerada dad badan iyo Sababta ka dambeysa\nWarbixin :”Dowlada Farmaajo oo lumisay Taageerada dad badan iyo Sababta ka dambeysa\nShacabka Soomaaliyeed ayaa si weyn ugu farxay una taageeray Dowlada Federaalka markii xilka Madaxweynaha loo doortay Madaxweyne Maxamed Cabdulaahi Farmaajo oo horey taageero badan uga heestay shacabka Soomaaliyeed.\nDal iyo dibad waxaa ka dhacay banaan baxyo waa weyn oo lagu soo dhaweenayay Guusha Madaxweyne Farmaajo, waxa ayna shacabka Soomaaliyeed aamineen in dowladan ay tahay midii dalka gaarsiin laheyd horumar iyo nabad galyo waarta.\nTaageerada iyo Kalsoonida ay shacabka Soomaaliyeed ee ku qabeen Madaxweynaha Soomaaliya ayaa marbo marka ka dambeysay sii yaraaneysay, waxa ayna dowlada hada lumisay dad badan oo sacabada u tumayay sidoo kale caleemo qoyan u ruxayay.\nMadaxweyne Farmaajo ayaa noqday mid aan kasoo bixin balamo badan uu horey u qaaday intii olalaha doorashada ku jiray iyo markii la doortay kadiba, waana mida koobaad ee keentay in dad badan dib ula noqdaan taageeradii ay u hayeen Madaxweynaha.\nShacabka Soomaaliyeed ayaa hada dareemaya niyad jab ay ka qabaan Dowlada uu hogaamiyo Farmaajo, waxa ayna hada shacabku kala garan la yihiin Dowlada iyo Mucaaradka midka u roon oo dantooda ka shaqeenaya.\nMadaxweyne Farmaajo ayaa horey u balan qaaday inta aan la dooran in hadii uu guuleesto furi doono wadooyinka xiran ee Muqdisho, sidoo kale joojin doono caadadii aheyd in Madaxda dowlada wadooyinka loo xiro.\nBalanqaadkaasi uu sameeyay Farmaajo ma uusan fulin kaaga daran wadooyinkii furnaa ayaaba lasii xiray dhagxaana lagu jaray, waxaa sidoo kale wali taagan caadadii aheyd in shacabka la silciyo laamiyadana la xiro marka ay Madaxda meelo booqabayaan.\nMadaxweyne Farmaajo ayaa sidoo kale kasoo bixin balan qaadkii ahaa in uu yareen doono safarada dibada , waxa uuna Madaxweynaha hada noqday mid ka safar badan madaxdii isaga ka horeesay marka loo eego mudada uu xilka hayo iyo tira uu dibada u safray.\nDowlada uu hogaamiyo Madaxweyne Farmaajo ayaan wax guul ah ka gaarin dagaalada Al Shabaab lagula jiro, waxaana marar badan uu Madaxweynaha dagaal iclaamiyay dhalisay qataro amni iyo in Al Shabaab kordhiyaan qaraxyada iyo dilalka ay ka geestaan Muqdisho.\nQaraxyadii iyo dilalkii ka dhacayay Caasimada Muqdisho ayaa kordhay billihii ugu dambeeyay, waxaana dad badan wali xasuutaan qaraxii lagu dhamaaday ee ka dhacay Soobe dowladana aysan wali wax fal celin ah ka bixin.\nMadaxweyne Farmaajo ayaa sidoo kale taageerayaal badan oo dal iyo dibad jooga ku waayay go’aankii Xukuumada Soomaaliya dowlada Itoobiya ugu wareejisay Muwaadinka Soomaaliyeed ee C/kariin Qalbi Dhagax.\nMucaaradka dowlada ayaa xiligan u muuqda kuwa ka faa’iideesanaya dul duleelada Dowlada uu hogamaiyo Farmaajo iyo waliba taageerada ay dowlada kala noqdeen dad badan oo horey ugu helanaa kalsooni badana ku qabay.\nBaraha Bulshada oo markii hore si weyn looga taageeri jiray dowlada ayaa hada u muuqda mid dansan ayna ku xoog bateen mucaaradka dowlada, waxaana taasi sabab looga dhigay dadkii dowlada taageersanaa oo sii yaraanaya.\nDadka Siyaasada falanqeeya ayaa rumeesan in Farmaajo uu meel cidlo ah soo istaagi doono uuna lumin doono dadka wali taageersan hadii uusan wax ka bedelin siyaasada uu hada dalka ku maamulo iyo fulin la’aanta go’aanada uu ku dhawaaqo.\nMucaaradka Dowlada Soomaaliya ayaa hada u muuqda kuwa sii xoog badanaya kana faa’iideesanaya qaladaadka dowlada , waxaana mucaardka ay hada bilaabeen in dad badan siyaasadooda ka dhaa dhiciyaan si ay taageero bulsho u helaan.\nPrevious articleXOGMUHIIM AH”;Maxkamadda Racfaan ee Gobolka Banaadir o Dib u Fureysa Kiiska C/raxmaan C/shakuur\nNext articleQORMO :’ Ma laga yaabaa in Imaaraadka iyo Qadar ku Dagaalamaan Soomaaliya Gudaheeda?


DHAGEYSO:Guddoomiyihii hore ee gobolka Gedo oo sheegay in loo diiday inuu dhoofo | Star FM\nHome Wararka Soomaaliya DHAGEYSO:Guddoomiyihii hore ee gobolka Gedo oo sheegay in loo diiday inuu dhoofo\nDHAGEYSO:Guddoomiyihii hore ee gobolka Gedo oo sheegay in loo diiday inuu dhoofo\nGuddoomiyihii hore ee Gobolka Gedo Cismaan Nuur Haaji Macaliow ayaa sheegay in Saaka loo diiday inuu ka dhoofo garoonka diyaaradaha Aadan Cadde ee Magaalada Muqdisho xilli uu kusii jeeday degmada Garbahaarey ee Xarunta Gobolka Gedo.\nWaxaa uu sheegay inay tahay markii Afaraad ee loo diido garoonka ka dhoofa, islamarkaana falkaasi kuu u eedeeyay Madaxweynaha Soomaaliya iyo taliye ku xigeenka hay’adda nabadsugidda iyo Sirdoonka Qaranka Soomaaliya Cabdullaahi Kulane.\nArintaan ayaa ku soo aadaysaa ayadoo Ra’iisul wasaaraha Soomaaliya Maxamad Xuseen Rooble oo Xafiiskiisa ku qaabilay guddiga dib u heshiisiinta gobolka Gedo ee ka socday maamul goboleedyada kana dhagaystay warbixin ku saabsan wixii u soo qabsoomay muddadii ay joogeen magaalada Garbahaarey ee caasimadda gobolka Gedo sidoo kalena uu bixiyay amar la Xiriira inaan Cidna loo diidi Karin inay Garoomada ka dhoofto.\nRw Rooble ayaa sheegay inay soo gaareen warar la xiriira dad Muwaadiniin oo ay ku jiraan siyaasiyiin iyo shakhsiyaad kale oo loo diiday inay u dhoofaan gobolka Gedo, isagoo ku amray hay’adda Nabad-sugidda ee NISA iyo Ciidamada boolisku inaysan qofna ka celin karin halka ay uu u dhoofayo.\nGaar ahaan Ra’iisul wasaaraha ayaa sheegay inaanan loo diidi Karin dadka ka dhoofaya Garoomada Muqdisho,Garbahaareey iyo Kismaanyo ama kuwa ka soo dagaya Saddexdaas Madaar.\nWaxaa Hoosta ka Xariiqay in Talaabo Sharciga Waafaqsan laga qaadi doono Cidkasta oo falkaas Samaysa.\nPrevious articleDHAGEYSO:Haweeney canug ka xaday Siaya oo la qabtay\nNext articleGalmudug oo ka hadashay imtixaankii dugsiyada sare


Bogga ugu weyn » Maqaallada Wararkii Ugu Dambeeyay » Jebinta Wararka Safarka » Isbeddeleyaasha Dalxiiska Adduunka: Barnaamijka WTTC Summit ee loogu talagalay Cancun\nKa soo horjeedda dhammaan khilaafaadka Golaha Socdaalka iyo Dalxiiska Adduunka (WTTC) wuxuu mari doonaa shir madaxeedkiisa caalamiga ah ee ka dhacaya Cancun Mexico bishaan. Dhacdadani waa dejiyeyaal isbeddel ah, halkaasoo hoggaamiyeyaasha ugu sarreeya ay isu imaan doonaan markii ugu horreysay ka dib markii uu dillaacay COVID.\nGolaha Socdaalka iyo Dalxiiska Adduunka (WTTC) ayaa si dhuumaaleysi ah u soo bandhigay barnaamijkooda waxqabadka leh ee ka dhacaya Shir-Madaxeedka Dalxiiska Caalamiga ee Sannadlaha ah ee ka dhacaya Cancun, Mexico, Abriil 26 iyo Abriil 27, 2021.\nShabakada Dalxiiska Adduunka xubnuhu waxay awood u yeelan doonaan inay si toos ah ula falgalaan dhacdadan isbeddel-dejinta ee toos looga daawan doono Websaydhka Shabakadda Dalxiiska Adduunka. Xubnaha WTN waxay awoodi doonaan inay ka wada hadlaan arrimaha WTN Member WhatsApp iyo Linkedin Group.\nSoo ogow cidda ku sugnaan doonta Cancun, cidda hadli doonta, iyo mawduucyada la doonayo in lagu furo adduunka ilaa caadiga cusub ee socdaalka iyo dalxiiska.\nIyadoo lala kaashanayo WTTC iyo WTN, eTurboNews ayaa si toos ah ugu baahin doonta munaasabadda dhammaan dhufto ee ay ka mid yihiin eTurboNews.com iyo socodka tooska ah on April 26 iyo 27.\nJuergen Steinmetz, oo ah guddoomiyaha iyo aasaasaha Shabakadda Dalxiiska Adduunka (WTN) iyo sidoo kale daabacaha eTurboNews, ayaa kaqeybgalaya shir madaxeedkan muhiimka ah ee ka dhacaya Cancun. Xubnaha WTN jir ahaan Shirwaynaha Cancun waxaa lagu casuumay in lagu daro caymiska tooska ah. Dhammaan Xubnaha WTN waxay ka faallayn karaan oo ay ka wada hadli karaan arrimaha ku saabsan xubinta keliya WhatsApp iyo Kooxda Linkedin. Si aad xubin uga noqoto WTN, booqo www.wtn.travel/register\nGuji bogga soo socda si aad wax badan uga ogaato shirwaynaha soo socda ee WTTC, barnaamijka, iyo ka qaybgalayaasha.


Golaha ammaanka ee QM oo kula taliyay Madaxweynaha cusub inuu soo magacaabo Ra'iisul wasaare karti leh xukuumadiisana gaarsiin kara dalka oo dhan\nGolaha ammaanka ee QM oo kula taliyay Madaxweynaha cusub inuu soo magacaabo Ra'iisul wasaare karti leh xukuumadiisana gaarsiin kara dalka oo dhan.\nGolaha ammaanka ee Q,M ayaa u jeediyay M/weynaha cusub ee Soomaaliya Prof Xasan Shiikh Max’ud inuu soo dhiso dawlad wax tar leh oo dalka ka saari karta dhibaatooyinka ka jira.\nWar murtiyadeed ka soo baxay fadhi gaar ah oo golaha amaanku ku yeeshay magaalada New York ayaa waxaa lagu sheegay in goluhu la dhacsan yahay qaabkii M/weyne Xasan Shiikh loo doortay isla markaana uu halkiisa kasii socon doono taageerada golaha amaanka uu siin jiray dawlada Soomaaliya.\nWar murtiyadeedka ayaa ugu baaqaya M/weynaha cusub inuu dhaqso u soo magacabo R/wasaare tayo badan kadibna in la unko dawlad wax qabad badan oo dalka dhibaatooyinka ka saari karta.\nInuu la dagaalamo musuq maasuqa iyohagar daameynta dawladiisa ayaa lagu qoray warkaasi kasoo baxay golaha amaanka ee Q,M waxaana warku intaa ku darayaa in M/weynaha cusub uu gacan adag ku qabto cid kasta oo uu arko inay nabada caqabad ku yihiin.\n"Doorashadii gudoonka sare ee baarlamaanka tii M/weynaha iyo ka bixistii xaaladda ku meel gaarka ee Soomaaliya dhamaan waxay ahaayeen tilaabooyin muhiim ah oo golaha amaanku guul u arko" ayaa lagu yiri warka kasoo baxay golaha amaanka ee Q,M.\n"Waa in M/weynuhu soo magacaaba R/wasaare karti leh xukuumadiisana gaarsiin kara dalka oo dhan" ayaa sidoo kale lagu yiri warkaas.\nSafiirka dawlada Ingiriisdka u fadhiya Q,M danjire Mark Lyall Grant ayaa sheegay in goluhu uu M/weynaha c usub ugu baaqayo inuu dajiyo hab miisaaniyadeed saxan si aan musuq maasuq u dhacin.\nGolaha amaanka ayaa kulan gooni ah oo ku saabsan arrimaha Soomaaliya magaalada New York todobaadka dambe ayadoona uu kulankaasi markii ugo horeysay ka qeyb galayo M/weyne Xasan Shiikh.\nDhinaca kale Golaha amaanka iyo nabad galyada Midawga Afric ayaa hore u taageeray dawlada cusub ee Soomaaliya.


Agaasimaha Guud ee Wasaaradda Waxbarashada iyo Tacliinta sare oo iskuulka dhagoolayaasha ku wareejiyey Gaari Bus ah. – Ministry of Education in Puntland\nBy editor\t/ March 20, 2018\n20/ March/ 2018- Wasaaradda Waxbarashada iyo Tacliinta sare ee Dowlada Puntland waxay iskuulka dhagoolayaasha ku wareejisay gaari noocsu yahay Bus Nissan Haice( KHZ106-00138449).\nMarkii Aragtay Wasaaradda Baahida Dugsiga dhagoolayaasha ay u baahan yihiin Gaadhi u adeega aradayda Dugsiga Dhagoolayaasha madama ay baahi wayn u qaban gadhi lagu qado caruurta yare ee Wax kabarata Dugsiga dhagoolayaasha.\nAgaasimaha Guud ee Wasaaradda Waxbarashada iyo Tacliin ta sare Maxamed Cali Faarax (Farmayeeri) isagoo ku wareejiyey Buska iskuulka dhagoolayaasha Garowe: waxuu ku baaqay dhamaan masuuliyiinta dawlada Puntaland iyo, shacabka, ganacsatada, haayadaha iyo ururada bulshada iyo sidoo kale qurbojoogta Puntalnd kuwo maqalka qaba iyo kuwa maqalka ka naafada ahba meel kasta oo ay joogaan gudo iyo dibedba inay isgarab taagaaan ubadkaas yar yar ee manta u baahan garabqabashada uga baahan yihiin Waxbarshada Gaarka ah.\nQurbojoogata maqalka ka naafada ah waxaan iyagana si gaar ah ugu boorinayaa inay kaalin mugle ka qaataan u gargaarida iyo kaalmaynta ubadka yaryar ee aan wax maqal isla markaana ay xil iska saaraan sida ay ubadkooda daryeelkiisa xilka iskaga saaraan.\nAgaasimaha Hay’adda Daryeelka Dhagoolayaasha Sakairiye Siciid Yuusuf ayaa uga Mahad celiyey Wasaaradda Waxbarashada iyo Tacliinta sare Buska ay ku wareejiyeen iskuulka dhagoolayaasha waxaa u qabanaya baahi ugaara dhagoolayaasha meelo badan, balase waxaa u bahanahay in garab mar walba nalasiiyo angoo baahi gaara qabna, ardayda wax ka baranaaya dugsiga dhagoolayaasha ee Magalada Garowe waxa ay iskaga yimaadeen xaafado aad uga fog fog iskuulka.\nHoos ka Daawo Sawirdda


Xisbiga Hor-U-Socod iyo mustaqbalka siyaasadeed ee CABDI WELI GAAS - Caasimada Online\nHome Maqaalo Xisbiga Hor-U-Socod iyo mustaqbalka siyaasadeed ee CABDI WELI GAAS\nXisbiga Hor-U-Socod iyo mustaqbalka siyaasadeed ee CABDI WELI GAAS\nShirkii golaha iskaashiga dowlad goboleedyada Soomaaliya ayaa shalay lagu soo geba-gebeeyey magaalada Garoowe ee xarunta Puntland.\nShirka waxaa ka qaybgalay hoggaamiyaasha Galmudug, Jubbaland, Koonfur Galbeed iyo Puntland waxaa ka maqnaa Hirshabelle oo sheegtey in ay golaha uga baxday markey tixgeliyeen danahooda khaaska ah.\nXisbiyada laga diiwaan geliyey Muqdisho ayaa ku eg Muqdisho. Dowladda ayaa soo wada iyaduna Xisbi loogu yeero NNP, waxaana muuqata in Xisbiga NPP looga hortagayo kan dowladda federaalku soo wado lana iska horgeynayo laba Xisbi oo ay garwadeen ka yihiin kuwo fashilmey labada dhinacba.\nUgu danbeyn Hoggaamiyaasha Golaha iskaashiga Dowlad goboleedyada ayaa isku raacay shir ay ka soo qaybgalaan Mucaaradka, Xisbiyada, bulshada raidka ah iyo Golaha Iskaashiga, kaas oo ka dhacay Dhuusamareeb, shirka ayaa u muuqda mid cadaadis weyn lagu saarayo Dowladda federaalka caalamkana loo dirayo in Soomaaliya ay ku jirto xaalad siyaasadeed oo cakiran.\nQore: I. Haji Said